text:
Lotta pe-e investitue
Lotta pe-e investitue , conflito tra o papato e l’impeo duao da l’urtimo quarto do sec. 11° scin a-o Concordato de Worms (1122).
A controverscia a fu determinâ da-a preminente influença a man a man assonta da l’imperatô inta promoçion di ceeghi a-e dignitæ ecclexiasteghe, a-e quæ invece segondo e norme canonniche doveivan êse dexignæ soltanto mediante libera eleçion da-o clero e da-a comunitæ di fedeli.
Con Carlomagno o poei regio o l'aveiva commençao a intervegnî inta nomina di vescovi e di abboei; ma co-a creaçion da fœüdalitæ ecclexiastega, sviluppaase sorvetutto inte l'Œüropa ocidentâ durante i regimmi di sovren da casa de Sassonia, l’ingerença di laichi inte cose ecclexiasteghe a l'aomentiâ ancon ciu mediante a prattica, connessa co-o conferimento do benefiçio fœüdâ, de investitue (da-a quæ a denominaçion, aponto, de "lotta pe j-investitue"): questa a se mostrò fattô determinante da coruçion e da scimonia ecclexiastega, che apparsan coscì ligæ istituçionámente a-a sottomiscion de cose ecclexiasteghe a-e compromiscioin do zœugo politico. O papato, scheito de prestiggio e redúto a-o rango de una força inta quæ se faxeiva vai di agenti de poei locâ, o dovette, e ciu votte, subî l’iniçiativa de l’impeo, che, taloa, o se rivelò de fæto moralizzatrixe, pù perseguindo de finalitæ politiche continzente.
I primmi tentativi de un movimento de riforma da vitta ecclexiastega s'inandion da-a badia de Cluny in Borgogna, za into sec. 10°; ma solo verso o 1050, pe impulso specce de l’œuvia desguggeita inta cançelaja papâ da Ildebrando de Soaña, dapœu pappa Grigœu VII, a lotta contra a scimonia e o ciu generâ problema de investitue o divegne argomento de mezue disciplinæ e de decixoin canonneghe. Sotta o pontificato de Niccolò II, into Concilio lateranense do 1050, o problema da riforma da Gexa o fu posto inte di termini nœuvi: sganciamento do papato da-a preponderante influença de l’impeo mediante l’aboliçion do Privilegium Othonis, da un lao, e eliminaçion de l’ingerença laica inte cose ecclexiasteghe, da l’âtro. Mentre de fæto se stabilì che o pontefixe d’alloa in avanti o foise eletto, con escluxon de un intervento diretto imperiâ, da-o coleggio di cardinæ, se feççe averto divieto a chi se sæ de riçeive una gexa da-e moen de un laico; divieto ribadio da Lusciandro II into 1063 e, con espliçito rifeimento a-i vescovi, da Grigœu VII into 1075.
Co-o decretto gregorian ch'o comminava a scominiga a-i contravventoî, laichi e ecclexasteghi, de norme disciplinæ statuiie da-o Concilio lateranense do 1059, e insemme con l’affermaçion, in sce 'n cian teorico, da voentæ accentratrixe de Grigœu VII into Dictatus papæ, a lotta de investitue a l'intrò inta so fase decixiva, ch'a fu conduta sença escluxon di arme, materiæ e spiituæ. Durante o longo e drammatico contrasto tra pappa Grigœu VII e l’impiatô Enrico IV o problema de l’investitua ecclexiastega da parte do laicato o divègne un aspetto de quello generâ di rapporti tra impeo e papato, di rispettivi limmiti e de so interferençe.
A lotta, proseguia ascì da-i successoî immediæ de Grigœu, Vittô III (1086-87) e Urban II (1088-99), sempre contra l’impiao Enrico IV, a se amermò durante o pontificato de Pascâ II (1099-1118), o quæ into 1111 a Sutri o renonçiò a ogni benefiççio feüdâ a vantaggio de vescoi e abboei, in cangio de una vea libertæ da Gexa, in tâ moddo reiza indipendente da l’ingerença do poei imperiâ: renonçia tuttavia ch'a l'arestò lettia morta, pe l’oppoxiçion di contrastanti interesci, subito insorti violentemente a impedîne l’attuaçion.
O conflito o terminò invece tra e doe supremme aotoritæ into 1122, quande o coscì díto Concordato de Worms convegnúo tra Enrico V e Callisto II, oltre a riaffermâ i deliberæ do 1059 in orde a-a libertæ de l’eleçion papâ (pe âtro osservæ de ræo int'o mæximo periodo da lotta), o l'escluse quæ se sæ intervento laico da l’investitua spiituâ; e se into regno de Germania l’imperatô o conservava a poscibilitæ de influî in sce-e eleçioin a-e sede episcopæ e abbadiæ, tâ poscibilitæ a l'ea escluza invece in Italia e in Borgogna. Co-a lotta pe e investitue o papato o començò o processo de svincolamento da-a tutela do poei imperiâ, vegnindo l’unico e sovran regolatô e giuddiçe de l’ordinamento interno da Gexa.


c: text/html

text:
Pericle
Pèricle (gr. Πepιkλῆς, lat. Perĭcles). - Ommo politico atenieize (495 circa - 429 a. C.).
Figgio de Santippo, imparentao pe parte de moæ co-i Alcmeonidi, o començò a so carrea politica into partio democratico de Efialte, che, co l'ostracismo de Cimon (461) e o declin do partio conservatô e de l'Areopago, o conquistò a direçion da politica atenieize. Ma essendo stæto squæxi subito assascinao Efialte, Pericle o se trovò solo a guidâ a un tempo o so partio e a politica atenieize, ço ch'o feççe pe oltre trent'anni (461-429) fondando o proprio poei in sce l'annuâ, libera rieleçion into conseggio di strateghi. Inta politica estera Pericle o se propose comme urtima amía o predominio atenieize in sce-a Grecia intrega; o mezo o doveiva êse dæto da-a trasformaçion da liga marittima delio-attica in impeo. O tesoo da Delo o fu stramiao in Atene (454) e e rebellioin di membri da liga fun punie co-a mascima seveitæ (comme pe Samo into 440). Inta penisoa grega a lotta pe o predominio a condusse a de guære contra Egiña, i Beoti e i Sparten, e, doppo un grave insuccesso a Tanagra (457), i Atenieixi co-a vittoia de Enofita restabilin o so predominio in sce-a Grecia centrâ. Ma a-o de là do mâ e cose no andon inguâmente ben: una spediçion in Egitto, pe sostegnî o rebello Inaro contra a Perscia, a finì desastrosamente (458-452); pochi anni doppo (449) se concludeiva a paxe de Callia co-a Perscia, paxe che, mentre a segnava a fin da politica atenieize de espanscion in Oriente, a svuava de contegnúo a liga delio-attica costituia apposta pe combatte i Perscien. L'occupaçion de l'Eübea, ch'a s'ea rebelâ, a condusse a un intervento spartan; no se vègne però a un scontro, ançi fu segnao una paxe trentennâ (446-445). Segúo da-a parte de Sparta, Pericle o se dedicò ancon de ciu a l'abbellimento de Atene (de questi anni a l'è a costruçion do Partenon e di Propilei), a speize do tesoo federâ e superando co-a so aotoritæ e proteste de l'oppoxiçion pe questo so procedde: o mascimo esponente de questa, Tucidide de Melexia (da no confonde co-o storico), o fu ostracizzao. Co-ina spediçion into Ponto Eüxin (436), Pericle o l'aseguò a Atene o predominio in sce-o mercao granaio do Chersoneso Taorico (Crimea); inoltre o fondò a colonia panellenica de Turii (444) e o strenzette di trattæ con Reggio e Leontin. I urtimi anni da so vitta fun amæzæ da una serie de procesci intentæ da un'oppoxiçion eterogennia contra i so amixi (Anassagoa o filosofo e o scurtô Fiddia), e contra Aspaxia, a donna co-a quæ Pericle o viveiva. L'è conzettua infondâ che Pericle, pe batte questa oppoxiçion, o l'agge çercao un diverscivo suscitando a guæra do Peloponneso. Seguo l'è però che lê, preveddendola, o vosse aspresciâla fidando sorvetutto inte risorse economiche de Atene. Questa voentæ lê o mostrò co-o decretto co-o quæ o feççe escludde i Megareixi da-i mercoei de l'Attica e da-i porti de l'impeo, e co l'indue l'assemblea atenieize a refuâ ogni concescion a-i ambascioei sparten (432). Ma o cian de guæra adotao pe voentæ de Pericle (pe-o quæ i Atenieixi se concentron in Atene abbandonando e campagne de l'Attica e bloccon pe mâ i avversai) o presupponeiva inti Atenieixi una sorvumaña força de rescistença, o consumava a poco a poco e risorse finançiaie da çittæ e o l'accresceiva o mácontento di alliæ. Inoltre a terribile pestilença do 430 a l'aggravò a scituaçion. O mácontento contra Pericle o portò a-a so cheita (430); reciammao a-o poei into 429, o moì de pesta int'o mæximo anno.
Fornio de versatile inzégno, de vivo senso d'arte, Pericle o fu probo e dexinteressao amministratô. Riservao, schivo de applaoxi, o no çercò o favô do popolo ch'o dominava sorvetutto co-a so eloquença, da quæ no n'è però pervegnuo de testimoniançe dirette. In qualitæ de politico, o l'attuò in Atene a libertæ democratica comme inte nisciun âtro lœugo de l'antighitæ, impedindo o peigo de desgregamento de l'aotoritæ statâ. A so politica de loei pubbrichi a creò di œuvie de difeisa e de abbellimento, e a l'occupò utilmente o popolo. O l'introdusse a paga pe i eliasti e o promosse l'attuaçion de una maggiô giustiçia sociâ coi susciddi statæ a-i invalidi e a-i orfani di cheiti in guæra. Ma, dœuviando o tesoo federâ a vantaggio di laoei atenieixi, o l'alienò da Atene l'añimo di alliæ, e o no seppe amortane o macontento e fondili politicamente co-i Atenieixi. Scicché o g'ha a responsabilitæ d'avei aspresciao a dissoluçion da liga proprio quande a se trasformava in impeo. Pe a sarveçça da liga o començò a guæra con Sparta, ch'a privò i Greghi do frûto de guære Persciañe e a segnò o prinçipio da decadença politica de Atene e da Grecia intrega.
O retræto de Pericle o n'è notto da varie erme, coppie romañe de una statua de Cresila ch'a-o raffiguava stante, arembao a-a lança.

robotstxt: allowed

filter: keep


text:
Organizzaçion de Naçioin Unïe
E Naçioin Unïe, nommi offiçiæ: United Nations in ingleise, Nations Unies in françèise, Naciones Unidas in spagnollo, الأمم المتحدة in àrabo, 联合国 cineise e OpraHизaция OбъeдиHëHHыx Haций in russo son unna organizzaçion internaçionâ a cui raxon a l'è l' agiutto da cooperaçion internaçionâ in te ramme da leze internaçionâ, a seguressa internaçionâ, o sviluppo economico e l' uguagliansa soçiâ.
L' Organizzaçion de Naçioin Unïe a l'è stæta fondâ in to 1945 da çinquanta naçioin doppo a Segonda Guæra Mondiâ e ha sostituio a Lega de Naçioin fondâ in to 1919 appreuvo a-a Primma Guæra Mondiâ.
Ancheu e Naçioin Unïe g'han 192 membri, praticamente tutte e naçioin indipendenti reconosciùe internaçionalmente.
E Naçioin Unïe, ONU, son governæ da un conseggio de seguressa dovve i çinque stati vinçitoî da segonda guæra mondiâ g'han o drïto de veto in scie resoluçioin de l' ONU; i çinque membri permanenti do conseggio de seguressa son:


text:
Lûnäio
O Lûnäio o l'é unn-a invension de l'ommo per scistemâ i giorni de l'annoe spartirli in meisi. A pòula lûnaio indica che o a divixion a l'eïa fæta segondo e fasi da lunn-a.
In to mondo esiston diversi tipi de lûnäi, quaxi tutti son basa su a divixion in:
Ciaschedunn-e Naçioin do mondo usa a-o manco un lûnäio (quarche naçioin gha un lûnäio offiçiâ e un religioso). I ciù importanti lûnäi usâ in to mondo son:
In te la maggior parte do mondo o lûnäio Gregorian In te li paixi mussurman o lûnäio islammego In India o lûnäio naçiona indien In Isræ o lûnäio ebraico
O ciù importante lûnäio non offiçiâ o l'è quello giulien, usô da gexa ortodoxa.


text:
Gambetto turco
Gambetto turco (Typeцkий raMбиT) o l'é 'n film ruscio do 2005, ch'o conta a stöia de l’omonimo romanzo de Boris Akunin. O sêu regista o l'é Dzhanik Faiziyev. O l’è stæto ûn di film ciû cäi da stöia do cine ruscio.
[Càngia] Stöia
O l’é ambientòu durante a guæra tra Rusci e Turchi do 1877. O protagonista da stöia, Erast Fandorin, o devve çercà ‘na spia nemiga ch’a loua pe’ fermà l’avansâ di sordatti rusci inta battaggia de Pleven (Bulgaria).
[Càngia] Osservasoìn
O film o l’é deventòu famoso pe’ e scene de battaggia, surviatûtto quella de Pleven, ricche de effetti speçiali realizzæ co’ tecniche informatiche.
O gambetto o l’é ‘na tecnica dêuvià into zêugo di scacchi.


text:
433 Eros
Eros (formalmente 433 Eros, da-o grego Ἔpwς) o l'é un asteroide do scistema solâ. O l'é stæto scoverto o 13 agosto do 1898 da Auguste Charlois e Carl Gustav Witt, in moddo indipendente, e coscì denominao da-a divinitæ de l'amô da mitologia grega.[1]
A so orbita a o porta periodicamente ben vexin a-a Tæra: o l'ha un perielio de 1,1 UA e o l'é quindi un asteroide near-Earth, categoria ciutosto ampia ch'a l'includde i asteroidi con l'orbita ch'a s'avvexiña o a l'interseca quella da Tæra; ciu in particolâ, Eros o l'é un tipico asteroide Amor. Da-o punto de vista chimico, o l'é clascificao comme asteroide de tipo S, composto cioè prinçipalmente da di scilicæ.
O g'ha 'na forma irregolâ con de dimenscioin de 34,4 × 11,2 × 11,2 km.[2][3] O g'ha un caratteristego restrenzimento centrâ: se o s'amia da-i poli, o l'assomeggia a una banaña o un pistaccio. A so massa de 6,687 × 1015 kg[3] a l'é pâ a circa un dexemioneximo da massa lunâ. A superfiçie, de cô brun-doao, a l'appâ pesantemente crateizzâ: i cratei maggioî razonzan de dimenscioin confrontabili con quelle de Eros mæximo.[4] E inmagine a ata risoluzion rivelan a presenza de un strato de regolite ch'o crœuve Eros in ogni so parte, o spessô do quæ o l'é stimao ese tra 10 e 100 m.[5]
Tra i oggetti do scistema solâ de so dimenscioin, Eros o l'é stæto quello ciu osservao.[6][7] Storicamente, e so osservazioin son stæte rilevante pe a determinazion do valô da parallasse solâ (e conseguentemente de l'unitæ astronomica) e da massa do scistema Tæra-Luña.[8][1] O l'é o primmo asteroide intorno a-o quæ ha orbitao e insce-o quæ s'é posao una sonda spaziâ: a NEAR Shoemaker da NASA infæti, doppo ese intrâ in orbita o 14 frevâ 2000, a l'é atterrâ o 12 frevâ 2001 insce-a superfiçie de l'asteroide, dovve a l'ha conduto di analixi chimiche do sœu.[9]
[Càngia] Osservazion
Eros o l'é un oggetto mediamente poco luminoso, ch'o manten pe di periodi de diversci anni de magnitudini compreise tra a dozzexima e a chinzexima.[10] Durante i periodici avvexinamenti a-a Tæra (una dexeña pe secolo[11]), a l'oppoxizion o pœu però razonze de magnitudine compreise tra l'ottava e a nona.[12][10] In te di oppoxizioin ancon ciu ræe che se verifican ogni 81 anni - l'urtima a l'é avvegnua into 1975 e a proscima a se verifichiâ into 2056[11] - Eros o razonze a magnitudine +7,1,[10], divegnindo ciu luminoso de Nettun e di asteroidi da fascia prinçipâ, con l'eccezion de 4 Vesta e, de ræo, de 2 Pallas e 7 Iris.
A l'oppoxizion, l'asteroide o pâ fermâse, ma, a differenza de quante se verifica normalmente pe un corpo in conzonzion eliocentrica co-a Tæra, o so moto apparente o no vegne mai retrogrado.[13] A-o momento da so scoverta, Eros o l'ea l'unico oggetto esterno a-a Tæra a exibî tâ comportamento, in seguito manifestao anche da di atri asteroidi near-Earth. O so periodo scinodico de 845 giorni terrestri o l'é un di ciu longhi tra quelli possedui da-i corpi do scistema solâ.[13]
[Càngia] Stoia de osservazioin
[Càngia] Scoverta
A scoverta de Eros a fu attribuia a Carl Gustav Witt,[14] ch'o-o fotografò a nœutte do 13 agosto 1898 da l'osservatoio berlineise de l'associazion astronomica Urania (Urania Sternwarte Berlin), comme un oggetto de unzexima magnitudine, mentre o l'eseguiva de mesue astrometriche de precixon da poxizion de l'asteroide 185 Eunike, acquixindo con un'espoxizion de doe ôe un'immagine de una zona centrâ insce-a stella Beta Aquarii.[1] Tuttavia de immagini de l'asteroide fun arecugeite a mæxima nœutte anche da Auguste Charlois da l'Osservatoio de Nizza, ma i dæti fun da lê pubricæ solo quarche giorno doppo Witt: mentre a l'epoca se dette a corpa do ritardo a-o Charlois mæximo, a-o quæ vegniva rimproverao d'avei mancao de controllâ e lastre fotografiche inti giorni subito doppo a nœutte da so espoxizion - o 14 d'agosto, ch'o cazzè de domeñega, e o 15, festivo[14] - a caosa do ritardo a l'ea probabilmente dovua a un problema tecnico do telescopio, ch'o l'aiva fallio in te l'annullâ l'effetto do moto da Tæra, produxendo de immagini meno nitide. Questa circostanza, scoverta into 2002, a l'ha fæto sci che a l'astronomo françeise segge reconosciua ancœu a scoverta indipendente.[15]
In meno de doe settemañe, Adolf Berberich o calcolò un'orbita preliminâ, ch'a permisse de notâ a scingolaritæ de l'asteroide rispetto a tutti i atri alloa noti: a-o perielio, l'oggetto se saiæ infæti trovao entro l'orbita de Marte.[1] De succescive osservazioin, unie a l'individuazion de immagini de pre-scoverta arecugeite da l'Harvard College Observatory za into 1893,[16] permissan de determinâ l'orbita con maggiô accuatezza e de scrovî che l'asteroide into 1894 o s'ea avvexinao a-a Tæra:[1] l'ea stæto coscì scoverto o primmo asteroide near-Earth.
O nomme Eros o fu scelto da Witt e Berberich in riferimento a-o dio grego de l'amô , rompindo a tradizion ch'a l'aiva visto fin a alloa assegnâ a-i asteroidi di nommi femminili.[1]
[Càngia] Osservazioin succescive
Into corso de quarchedun di periodici avvexinamenti de Eros a-o nostro pianeta, a-i quæ corrisponde de condizioin osservative particolarmente favoeive, l'asteroide o l'é stæto oggetto de de miræ campagne osservative - anche de carattere internazionâ. A primma de queste a l'ebbe lœugo into biennio 1900-1901[17] e in tâ occaxon o Comité International Permanent pour l'Exécution Photographique de A Cartes du Ciel o sviluppò un cian de travaggio - a-o quæ aderin 58 osservatoi astronomici de varie nazioin - co-o scopo de mesuâ a parallasse solâ (e quindi de determinâ a distanza media da Tæra da-o Sô, ovvero l'Unitæ astronomica) attraverso de mesue da poxizion de Eros.[18]
Sfrutando o fæto che l'asteroide o foise a l'oppoxizion (razonta o 30 ottobre 1900[18]), se procedette mesuando l'angolo sotteiso da-e conzonzente tra Eros e i ponti d'osservazion insce-a Tæra. A distanza de l'asteroide da-a Tæra a fu quindi determinâ con de sempliçe relazioin trigonometriche: infæti e mesuazioin permissan de conosce i valoî di angoli interni do triangolo avente a-i propri vertexi l'asteroide e, presempio, doî punti insce-a Tæra (a longhezza da conzonzente tra i doî punti insce-a Tæra a l'ea anche questa nota).[19] Se consciderò quindi o triangolo avente a-i propri vertexi a Tæra, o Sô e 433 Eros: a distanza Tæra-asteroide a l'ea stæta mesuâ; noto o periodo de l'orbita de 433 Eros, a distanza Sô-asteroide a poè ese deduta da-a segonda lezze de Keplero; se poette quindi determinâ a distanza media da Tæra da-o Sô, trovando pe quella un valô de 149 504 000 km (o valô ottegnuo attraverso de moderne mesuazioin radar o l'é de 149 597 870,66 km).[19] I risultæ fun pubricæ da Arthur Hinks into 1910.[20] O metodo o pœu in prinçipio ese dœuviao con un quâ-se-sæ terzo corpo ,[21] tuttavia, affinché e mesue angolæ seggian e ciu precise poscibile l'é necessaio che o terzo corpo o segge vexin a-a Tæra. Da chì o vantaggio derivante da l'adœuviâ un asteroide comme Eros.[19][22][23][24]
Una segonda campagna internazionâ votta a determinâ una megio approscimazion da parallasse solâ a fu organizzâ into 1930-1931 da-a Solar Parallax Commission de l'Union Astronomica Internazionâ.[25] In te sta occaxon, l'asteroide o razonse una distanza de circa 0,178 UA da-a Tæra, ben infeiô rispetto a l'occaxon precedente.[11] I risultæ in meito fun pubricæ into 1941 da Harold Spencer Jones.[26]
Into 1901 inoltre l'astronomo françeise Charles André o l'aiva registrao de variazioin periodiche inta luminoxitæ de Eros e o l'aiva proposto che l'oggetto o poese ese costituio da doî nuclei a forma de «manubrio da ginnastica».[27][28] Into 1931, i astronomi sudafrichen van den Bos e Finsen descrissan a forma de l'asteroide comme un «œutto», ne mesuon o periodo de rivoluzion in 5 ôe e 17 menuti[29] e ne stimon o diametro in 23 km (ben proscimo a-o valô reâ de 21 km).[30] In te questo periodo, inoltre, fu applicâ e affinâ insce Eros a tecnica de curve de luxe pe a determinazion do periodo de rotazion e da direzion de l'asse de rotazion de un asteroide.[30]
L'orbita seguia da l'asteroide a o rende particolarmente adatto anche pe determinâ a massa do scistema Tæra-Luña, valutando e variazioin produte into so moto da-i incontri ravvexinæ a-o scistema. Infæti, l'orbita che ogni oggetto o percore in gio a-o Sô a l'é perturbâ da-e azioin gravitazionæ di pianeti maggioî. Perché segge poscibile deteterminâ a massa de un pianeta da-o confronto de l'orbita effettiva de un oggetto campion con quella predita pe o mæximo oggetto da-a meccanica kepleriaña, l'é necessaio ch'a segge conosciua con precixon adeguâ l'orbita percorsa da l'oggetto e che i azioin gravitazionæ de disturbo eserçitæ da-o pianeta razonzan un'entitæ apprexeive, o sæ, da-o momento che queste son inversamente proporzionæ a-o quadrao da distanza,[31] che l'oggetto campion se avvexiñe sufficientemente a-o pianeta do quæ se vœu determinâ a massa.[32] Eros o soddisfa entrambe queste receste, da-o momento che tra i oggetti do scistema solâ de so dimenscioin o l'é stæto quello ciu studiao,[6][7] o l'é osservabile da-a Tæra in ogni punto da so orbita e o l'esegue di periodici avvexinamenti a-o nostro pianeta.[8]
Eduard Noteboom,[33] into 1921, o fu o primmo a eseguî sti carcoli, basandose insce-e osservazioin condute into periodo compreiso tra o 1893 e o 1914; Witt i ripetè into 1933, dœuviando di osservazioin insce un periodo ciu ampio, condute tra o 1893 e o 1931. Infin, un terzo valô o fu proposto da Eugene Rabe into 1950, dœuviando e osservazioin arecugeite into periodo tra o 1926 e o 1945, e revisto into 1967 da Rabe mæximo e Mary Parmenter Francis. Da alloa in ça, pe megioâ ulteriormente a stimma da massa do scistema Tæra-Luña, l'é risultao ciu conveniente fâ ricorso a-e sonde spaziæ.[8][1]
Into biennio 1974-1975 l'é stæto quindi oggetto de una terza campagna de osservazioin, in occaxon de un avvexinamento particolarmente streito a-a Tæra, i risultæ da quæ fun pubricæ into numero do mazzo do 1976 da revista Icarus.[6] Eros o fu osservao into vixibile, in te l'infrarosso e attraverso di strumenti radar; ne fun stimæ l'albedo (pâ a 0,19 ± 0,01), e dimenscioin (13 × 15 × 36 km), o periodo de rotazion (5 ôe 16 menuti e 13,4 segondi) e a direzion de l'asse de rotazion.[7] Fun çercæ di indizi insce-a so compoxizion,[34][35] mentre e osservazioin in te l'infrarosso rivelon a presenza in superfiçie de un strato de regolite scimile a quella lunâ.[36]
O 23 zenâ 1975 l'é stæto inoltre osservao da-i Stæti Unii l'occultazion da parte de Eros da stella Kappa Geminorum (de magnitudine 3,73), l'unica da quæ s'agge 'na traçça storica.[37]
In ti anni ottanta e novanta, Eros o l'é stæto ogetto de nœuve osservazioin, anche radar, votte a determinâne con maggiô accuratezza e dimenscioin, a forma[6] e, ciu in generâ, a arecœugge quante ciu informazioin poscibile in vista da miscion Near Earth Asteroid Rendezvous che a NASA a l'aviæ lançao into 1996.
Into zenâ do 2012 Eros o l'é torna tranxitao in proscimitæ da Tæra, razonzendo una distanza confrontabile con quella razonta into 1931,[11] e anche in te st'occaxon o l'é stæto oggetto de di osservazioin.[38]
[Càngia] Miscioin spaziæ
Into 1996 a NASA a l'ha lançao a sonda Near Earth Asteroid Rendezvous, in seguito rinominâ NEAR Shoemaker, sviluppâ pe eseguî o studio prolongao de un asteroide near-Earth.[9] I vincoli into delta-v imposti into trasferimento orbitâ da-e specifiche de progetto, poneivan una miscion insce Eros a-o limite de fattibilitæ, rispetto a di atri obiettivi ciu proscimi a-a Tæra quæ 1943 Anteros, 3361 Orpheus e 4660 Nereus, inizialmente preferii. Eros o fu tuttavia ritegnuo ciu interessante e o fu razonto grazie a l'individuazion de un opportun cian de xœu - calcolao da Robert W. Farquhar - ch'o previdde una manœuvra de caçafrusto gravitazionâ co-a Tæra e o permisse ascì o sorvolo de l'asteroide 253 Mathilde inta fascia prinçipâ.[39]
A miscion a ogni moddo a l'andò a reizego de fallî quande a-o momento da primma manœuvra de rendezvous con Eros se presentò un problema into controllo d'assetto ch'o condusse a-a perdia do contatto co-a sonda pe 27 ôe.[40] Ciò rimandò de circa un anno o previsto rendezvous con l'asteroide, a-o 14 frevâ 2000, quande a sonda a gh'intrò in orbita in gio con successo.[41]
NEAR Shoemaker o l'orbitò in gio a Eros percorrindo di orbite progrescivamente ciu streite fin a 35 km de raggio - segge into cian polâ de l'asteroide, segge in quello equatoriâ - e eseguindo di sorvoli radenti razonzendo una distanza minima de 2-3 km da-a superfiçie. O mappò a superfiçie e o ne identificò e formazioin geologiche, o permisse de mesue gravimetriche e o compì di analixi da compoxizion de l'asteroide attraverso di spettrometri in te l'infrarosso e inti raggi X.[42] O 12 frevâ 2001, doî giorni primma da concluxon originaiamente cianificâ da miscion, fu tentao una disceisa controllâ verso a superfiçie ch'a se concluse con l'atterraggio da sonda in proscimitæ do cratê Himeros - vexin a-a "sella" de l'asteroide. Con sorpreisa di mæximi controlloî de miscion, a sonda a risultò ancon operativa e inti succescivi sezze giorni fun condute mesue insce-a compoxizion do sœu do scito d'atterraggio co-o spettrometro inti raggi gamma, ch'o s'ea rivelao poco efficaçe inti osservazioin condute da l'orbita.[43] A miscion a l'é terminâ o seguente 28 frevâ.[43]
[Càngia] Parametri orbitæ e rotazion
433 Eros o l'orbita a una distanza media da-o Sô de 217,5 mioin de km, pâ a circa 1,5 UA e o completa una rivoluzion intorno a-a stella in te 643,246 giorni, pâ a 1,76 anni. L'orbita a l'é inclinâ de 10,830° rispetto a-o cian de l'eclittica; pe via da so eccentricitæ pâ a 0,223, a distanza tra o pianeta e o Sô a varia de circa 276 mioin de chilometri tra i doî apsidi: o perielio, ponto de l'orbita in to quæ se verifica o mascimo avvexinamento a-o Sô, o l'é a 1,113 UA da-a stella, mentre l'afelio, punto de l'orbita in to quæ se verifica o mascimo allontanamento da-o Sô, o l'é a 1,783 UA.[11] l'orbita de Eros quindi a l'é sempre esterna rispetto a quella da Tæra - qualificandolo comme asteroide Amor, mentre o l'attraversa quella de Marte. A minima distanza tra l'orbita de Eros e quella da Tæra (Minimum Orbit Intersection Distance, MOID) a l'é pâ a 0,148532 UA. Un valô proscimo a questa o l'é stæto razonto into 1975 e saiâ torna razonto into 2056 durante un di periodici avvexinamenti de Eros a-o nostro pianeta.[11]
Un oggetto o pœu restâ insce un'orbita comme quella percoria da Eros a-o ciu pe dexe mioin d'anni,[44] primma che questa a segge perturbâ da de interazioin gravitazionæ co-i pianeti do Scistema solâ. De simulazioin condute da P. Michel e colleghi suggeriscian che Eros o posse diventâ un asteroide geosecante da chì a doî mioin d'anni e individuan una probabilitæ non nulla che Eros o posse in urtimo collidde co-o nostro pianeta.[45]
Eros o completa una rotazion in 5,27 ôe;[46] o so asse de rotazion, inclinao de 89° rispetto a-o cian orbitâ, o l'é soggetto a un moto de nutazion ch'o genera di oscillazioin che razonzan i 55" (pe confronto, l'ampiezza da nutazion terrestre a l'é de l'ordine di 2") inta direzion perpendicolâ a-o cian orbitâ; o moto de precescion a-o quæ è soggetto, invece, o l'é de 2,84" l'anno.[47]
[Càngia] Formazion
Vari indizi indican che Eros o segge o frammento de un corpo preexistente.[48] L'é inoltre improbabile ch'o posse esise formao in proscimitæ de l'attuâ orbita, inta popolazion di near-Earth object (NEO) - instabile pe di periodi de tempo supeioî a-i dexe mioin d'anni,[44] ma, in accordio a-i modelli de formazion do scistema solâ, o poriæ esise formao inta porzion interna da fascia prinçipâ, dominâ da di asteroidi de tipo S,[49] di quæ o condividde a compoxizion. Eros o poriæ avei abbandonao a fascia prinçipâ circa 16 mioin d'anni fa.[44] Di astronomi italien ritegnan inoltre d'avei identificao - da di studdi de dinamica orbitâ e analixi spettroscopiche - inta famiggia Maria i atri frammenti do corpo progenitô de Eros.[50]
Insce Eros no l'é stæto rilevao presenza de un campo magnetico, che se presente a doviæ ese infeiô a-o limite de senscibilitæ do magnetometro a bordo da sonda NEAR Shoemaker: : 4 nT. Ciò poriæ ese spiegao co-o fæto che l'asteroide, into so processo de formazion, o no saiæ mai passao pe una fase liquida.[51]
[Càngia] Caratteristeghe chimico-fixiche
[Càngia] Massa e dimenscioin
Eros o l'é o segondo asteroide NEAR pe dimenscioin, doppo 1036 Ganymed.[52] O l'a una forma irregolâ ch'a ricorda un'enorme banaña se osservao da-a direzion di poli,[53] o un pistaccio, a caosa do restrenzimento inta zona centrâ, indicao comme "sella" (saddle in ingleise). O pœu ese descrito approscimativamente da un ellissoide de dimenscioin de 34,4 × 11,2 × 11,2 km, a-o quæ corrisponde un diametro medio de 16,84 ± 0,06 km.[3] O l'occupa un volumme de circa 2 500 km³ e a so superfiçie a se estende pe circa 1 125 km².[54]
De mesuazioin radiometriche condute durante a miscion NEAR Shoemaker han permesso de determinâ con precixon a massa de Eros, pâ a 6,687 ± 0,003 × 1015kg,[3] circa un dexemioneximo da massa lunâ. Rapportando tâ valô co-o so volumme, se ottegne una denscitæ de 2 670 ± 30 kg/m³,[3] proscima a quella da crosta terrestre.[55] Poiché Eros o no g'ha una forma sferica, a gravitæ insce-a so superfiçie a varia da punto a punto tra 2,1 e 5,5 mm/s²; infæti, questa dipende da-a distanza locâ da-o centro de gravitæ de l'asteroide. A velocitæ de fuga insce-a superfiçie - correlâ a-o valô de l'accelerazion de gravitæ locâ e a-o valô locâ de l'accelerazion centripeta dovua a-o moto de rotazion de l'asteroide - a pœu variâ tra 3,1 e 17,2 m/s.[56]
[Càngia] Compoxizion
Spettroscopicamente, Eros o pœu ese clascificao tra i asteroidi de tipo S (IV),[57][58] dovve o IV o l'é un indicatô, in te 'na scâ ch'a va da I a VII introduta da Gaffey et al. into 1993,[59] do contegnuo de oliviñe e ortopirosseni presenti in superfiçie. In particolâ, i asteroidi do gruppo IV presentan un'elevâ variabilitæ into rapporto tra oliviñe e ortopirosseni povei de caço (scilicæ feroxi), vegnindo associæ a-e condrite ordinaie.[59] Into caxo specifico de Eros, di osservazioin condute in te l'infrarosso da-a Tæra, aveivan portao a ritegnî che una faccia de l'asteroide a foise ricca maggiormente de oliviñe e a presentesse de caratteristeghe che l'accomunassan a i asteroidi S(II), mentre l'atra de pirosseni, con caratteristeghe analoghe a i asteroidi S(V). A clascificazion spettrâ de Eros a saiæ quindi derivâ da un bilançamento de doe superfiçie.[60]
I osservazioin condute co-o spettrografo infrarosso (NIS) a bordo da sonda NEAR Shoemaker han rilevao una maggiô uniformitæ inta compoxizion da superfiçie, con de eccezioin rappresentæ da de zone in proscimitæ a di cratei da impatto.[61] O spettro arecugeito da-o strumento o mostra doe gren bande de asciorbimento in proscimitæ de 1 e 2 um, che son stæte associæ a-a presenza de di mineræ femici comme oliviñe e pirosseni, con un'abbondanza mesuâ comme rapporto de ortopirosseni (opx) insce oliviñe e ortopirosseni (ol + opx) de 42 ± 4%.[62] I studioxi ritegnan tuttavia de poei distingue a presenza de aomanco atre træ specie mineræ, pe una sola de quæ saieivan presente dæti bastanti a-a so identificazion.[63] L'e stæto suggeio, infæti, che possan ese presenti anche di clinopirosseni ricchi de caço, inta forma de diopside o augite, a quæ presenza a l'é rilevâ anche inte condriti H, L e LL con de perçentuæ rispettivamente de 12, 17 e 19%.[64] Un megioamento inte conoscenze insce-a compoxizion de Eros o poriâ derivâ infin da una maggiô comprenscion do fonzionamento do strumento e conseguentemente da una megio calibrazion di dæti arecugeiti.[65]
NEAR Shoemaker o l'ha inoltre arecugeito di dæti insce-a compoxizion elementâ de Eros attraverso i spettrometri inti raggi X e gamma. Stimâ comme rapporto elementâ rispetto a-o sciliçio, in de mesue condute insce tutta a superfiçie attraverso o spettrometro a raggi X (XRS), a l'é risultâ ese pe çerti versci analoga a quelle de condrite ordinaie (inti valoî de Fe/Se, A-o/Se e Mg/Se), ma con un minô quantitativo de sorfo.[68] No l'é poscibile savei tuttavia se ciò segge limitao a una dexeña de um da superfiçie (corrispondente a-o poei penetrante do strumento) oppù a permanga ascì a l'interno de l'asteroide. O spettrometro a raggi gamma (GRS) invece o l'ha fornio di dæti validi solo quande a sonda a s'é posâ insce-a superfiçie, essendo stæta sovrastimâ a so portâ. E mesue son quindi limitæ a circa un metro cubbo de Eros. O strumento o l'ha rilevao di valoî de l'abbondanza do potascio e di rapporti Mg/Se e Se/O confrontabili con quante mesuao inte condrite, ma un contegnuo minô de færo inti rapporti Fe/Se e Fe/O.[69]
Un primmo problema sollevao da questi dæti o l'é relativo a-a penuria de sorfo insce-a superfiçie. Son stæti ipotizzæ almeno trei meccanismi che possan giustificâla, o ciu probabile di quæ o l'é che l'elemento o segge andæto perduo in to spazio pe effetto do bombardamento de radiazioin e di micrometeorite subio da-a superfiçie mæxima (space weathering).[70] l'atra question averta a l'é a discrepanza inti valoî do rapporto Fe/Se mesuæ da-i doî stromenti; l'ipotexi ciu probabile a l'é ch'o derive da una segregazion do færo da-i scilicæ entro a regolite.[70] Into complesso, infin, i osservazioin no permettan de associâ Eros a una specifica sottoclasse de condrite ordinaie e son sorti dubbi insce l'effettiva rappresentativitæ da regolite da compoxizion complesciva de l'asteroide.[71]
L'é stæto supposto che 433 Eros o contegne de maggioî quantitæ de oo, argento, zinco, alluminio e di atri metalli rispetto a quante segge stæto, o poriâ mai ese, estræto da-i livelli ciu superficiæ da crosta terrestre.[72]
[Càngia] Struttua interna
Eros o l'é un corpo da-a struttua interna essenzialmente uniforme, comme suggerisce a distribuzion do so campo gravitazionâ e o fæto che o centro de massa quæxi o coincidde co-o centro da figua. Tuttavia o possede una denscitæ leggermente infeiô a quella de condriti ordinaie (OC) - mediamente pâ a 3 400 kg/m³ - e ciò fa suppoñe ch'o presente una scignificativa poroxitæ macroscopica, stimâ tra o 21% e o 33%. Questo saiæ coerente con una stoia de impatti che avieivan pesantemente frattuao, ma no disgregao, l'asteroide, insce-a superfiçie do quæ l'é poscibile individuâ de struttue che mostran un'elevâ coerenza; i pezzi saieivan quindi arestæ pe o ciu in poxizion o avieivan subio solo di picceni spostamenti che avieivan infin conduto a-a creazion de cavitæ interne.[74]
Buczkowski e colleghi han sostegnuo into 2008 che foise poscibile leze insce-a superfiçie de stoie differente pe e doe estremitæ de Eros e suggerio che l'asteroide o se componesse de doe parte a contatto.[75] A creazion de un database dettaggiao de caratteristeghe superfiçiæ de Eros ha conduto i mæximi autoî a rivedde e proprie ipotexi into 2009, avendo identificao de struttue che, presente in entrambe e estremitæ de l'asteroide, saieivan a sostegno de l'ipotexi che Eros segge un oggetto compatto.[76]
Infin, R. Greenberg o ritegne che segge poscibile identificâ parallelamente a-o Hinks Dorsum[77] - precedentemente riconosciuo comme una faggia compresciva - una veña de roccia ch'a costituiæ un punto de forza inta struttua interna de l'asteroide, ch'a poriæ esise originâ into corpo progenitô de Eros e succescivamente mantegnua, rescistendo a l'azion erosiva di impatti. Tâ struttua a poriæ ese a l'origine da forma allonghia de l'asteroide.[78]
[Càngia] Superfiçie
E figue prominente insce-a superfiçie de Eros son trei cratei d'impatto.[79] O maggiô, Himeros, o presenta un diametro de circa 11 km e una profonditæ de 1,5 km e se trœuva insce-o lao convesso de l'asteroide. Insce-o so bordo sud-occidentâ se sovrappoñe o cratê Charlois[80] de circa 7 km de diametro e profondo quarche çentanâ de metri, ciæamente ciu zoveno do precedente. A-o so interno se dispoñe un strato de regolite no consolidao, relativamente profondo.[81] Infin, insce-o lao concavo l'é presente o cratê Psyche de circa 5 km de diametro e profondo 1 km. O cratê o l'é antigo da-o momento che insce-o so bordo son presenti ben quattro cratei de circa 1 km de diametro ciaschedun e, poiché o contegne do materiâ espulso in te l'impatto che ha generao a Charlois Regio, è de seguo precedente a questa. No l'é tuttavia poscibile stabilî se temporalmente o l'ha preceduto o seguio Himeros, perché e so superfiçie no razonzan de dimenscioin tæ da rappresentâ un campion statisticamente scignificativo.[82]
Approfondindo l'indagine a una risoluzion maggiô (compreisa tra 1 km e 100 m), insce-a superfiçie pesantemente crateizzâ se sovrappoñe de creste e de striatue.[79] O Hinks Dorsum,[77] in particolâ, ch'o se estende pe 18 km in te l'emisfeo settentrionâ, o poriæ ese a manifestazion de una faggia ben esteisa ch'a trœuva una prosecuzion inte Callisto Fossae, inta parte opposta de l'asteroide.[83] Comme za dito, R. Greenberg o l'interpreta viçeversa comme una struttua de forza e no de debolezza de l'asteroide.[78]
Scignificativamente, o numero di cratei de piccene dimenscioin (infeioî a-i 100-200 m) o l'è minô de quante teoricamente atteiso, analogamente a quante osservao insce Fobos e insce-i aticen lunæ. L'é stæto ipotizzao che questo segge dovuo a-o moto da regolite - provocao da-a pendenza da superfiçie o da-e onde scismiche generæ da un impatto astronomico - ch'o l'aviæ scancellao e traççe di impatti de minoî dimenscioin.[85] Se ritegne, in particolâ, d'avei individuao in te l'impatto ch'o l'ha dæto origine a-a Charlois Regio a caosa de l'assenza de cratei de piccene dimenscioin (con diametro infeiô a-i 500 m) da de diverse aree - che corrispondan complescivamente a-o 40 % da superfiçie de l'asteroide - compreise entro una distanza in linia retta de 9 km da-o punto de l'impatto.[86] Responsabile da degradazion da superfiçie saiæ stæta l'energia scismica produta da l'impatto, ch'a se saiæ propagâ attraverso tutto l'asteroide sotto forma de onde e a l'aviæ determinao o crollo de struttue ciu picciñe. Poiché Eros o g'ha una forma irregolâ, punti anche lonten da superfiçie pœuan ese conzonti da una linia retta ch'a l' attraversa l'asteroide, de longhezza infeiô rispetto a-o percorso superfiçiâ. Coscì, di aree che fra lô pan ben distante, insce de "facce" opposte de l'asteroide, ma compreise entro 9 km da l'impatto, saieivan stæte interessæ da l'evento ch'o l' aviæ determinao infin una distribuzion ineguâ da denscitæ de cratei insce-a superfiçie.[86]
O mæximo impatto o l'aviæ ascì originao a ciu gran parte di magœu spantegæ insce-a superfiçie.[86] Tâ produzion a l'é stæta spiegâ comme dovua a-a particolaritæ do scito de l'impatto, che, avvegnuo insce-o bordo de un atro grande cratê, o poriæ avei razonto di strati ciu profondi.
Sotto i 50 m, infin, i masci e e struttue associæ a-o trasporto da regolite dominan a morfologia da superfiçie.[79][87] No se rileva invece e traççe de l'affioramento de rocce do substrato.[88]
O strato superfiçiâ o l'appariæ a l'œuggio uman noteivemente uniforme, de cô bruñdoao. E prinçipæ anomalie inta colorazion saieivan rappresentæ da doe tipologie de depoxiti, i un caratterizzæ da di valoî elevæ de l'albedo, individuæ insce-e ligge de çerti cratei de gren dimenscioin e interpretæ comme dovui a l'affioramento de materiâ do substrato meno alterao da-o space weathering (esposto a prœuvo a di fenomeni de scorrimento do strato superfiçiâ);[89] i atri, diti pond (stagni), orizzontæ e da-a superfiçie levigâ, che presentan una componente bluastra da colorazion ciu intensa rispetto a-o terren circostante.[79] Quest'urtimi saieivan produti da materiâ a graña fiña ch'a l'é andæta a impî di cratei existenti, livellandose segondo una superfiçie equipotenziâ locâ. Bastiæ una profonditæ de 20 cm pe dâ e caratteristeghe osservæ. O cô bluastro o poriæ ese conseguenza de dimenscioin di gren, ma anche da segregazion di scilicæ da-o færo. I pond saieivan composti prevalentemente da-i primmi, mentre o færo o l'aviæ razonto una poxizion de equilibrio a maggiô profonditæ. Questo poriæ anche spiegâ e rilevazioin do GRS, essendo NEAR Shoemaker atterrâ proprio in proscimitæ de un pond.[90] L'é stæto ipotizzao che o materiâ ch'o costituisce i pond o posse provegnî da l'interno de l'asteroide[90] oppù - segondo un'ipotexi ciu recente - o posse derivâ da-a disgregazion di masci causâ da-o ciclo termico.[91] L'é poscibile che inte zone direttamente illuminæ da-i raggi solæ se razonze a-o perielio una tempiatua superfiçiâ de 100 °C; mentre de mesue eseguie durante e ôe notturne han indicao una tempiatua vexiña a-i -150 °C.[92] L'escurscion termica giornalea saiæ compreisa tra 10 e 100 °C.[93]
O strato da regolite o razonze un spessô superiô aomanco a-i 10 m,[94] ma in te di punti o poriæ razonze anche i 100 m.[95] Questo supponendo che existe un'interfaccia netta tra a regolite mæxima e un strato profondo de roccia de maggiô compattezza, interfaccia ch'a poriæ anche mancâ; in tâ caxo a regolite superfiçiâ a degradiæ verso di blocchi de dimenscioin sempre maggioî.[88]
[Càngia] Eros inta coltua
Quande Eros o l'é stæto scoverto l'ea za stæta introduta a distinzion tra i pianeti e i asteroidi (pianeti minoî o pianetin).[96] Ciononostante, e so peculiaritæ attion l'attenzion segge da comunitæ scientifica, segge de l'opinion pubrica: Eros, infæti, non solo o l'ea o primmo oggetto a vegnî scoverto tra a Tæra e Marte, ma o l'effettoava di periodici avvexinamenti a-o nostro pianeta.[30]
O comparse pe a primma votta in te 'n'œuvia de fantascienza into racconto in lengua ingleise Our Distant Cousins (1929) do scrittô irlandeise Lord Dunsany, into quæ un aviatô avventuroso o finisce insce l'asteroide pe un errô de navigazion into so viægio de ritorno da Marte; Eros o l'é un mondo vivo, coverto de boschi e abitao da di animæ scimili a quelli terrestri, ma da-e dimenscioin picceniscime.[97] Saiâ pœu ambientâ insce Eros a striscia a fumetti On the Planetoid Eros da serie Buck Rogers, pubricâ tra o 17 agosto e o 2 dexembre do 1931 in ti Stæti Unii.
Into 1933, o futuo fixico Freeman Dyson, alloa de nœuve anni, o scrisse o racconto incompio Sir Phillip Robert's Erolunar Collision, in to quæ o l'immagina una spedizion insce-a Luña pe osservâ a collixon de l'asteroide co-o satellite.[52] O tema da poscibile collixon o ricorriâ anche succescivamente. Coscì, in te l'episodio Visitors from Outer Space da serie animâ Space Angel,[98] quande Eros o compâ pe a primma votta in televixon into 1962; in Superman vs The Flash LCE edito tra ottobre e novembre do 1976 da-a DC Comics; into film tv Asteroid do 1997,[99] diretto da Bradford May e into romanzo Evolution de Stephen Baxter, do 2003.
Ricore anche a scituazion, comuña a di atri asteroidi ascì, de vedde Eros comme un'astronave alieña camuffâ - accadde inta serie de sei romanzi Dig Allen Space Explorer (1959–1962) de Joseph Greene[100] - o trasformao lê mæximo in te 'n'astronave, comme into romanzo Captive Universe (1969) de Harry Harrison - pubricao in Italia into 1980 comme A çittæ di Aztechi in Urania - in to quæ l'asteroide o l'é trasformao in te 'na nave generazionâ.[101]
Infin, in te l'episodio A figgia de Eros (1969), da striscia a fumetti britannega Jeff Hawke, l'asteroide o l'é un avamposto de di potenziæ invasoî alien che pe mantegnise in incognito fan annullâ, con di metodi subdoli, una miscion terrestre insce-o mæximo;[102] into romanzo O zœugo de Ender (1985) de Orson Scott Card, a "Scœua de Comando" a l'é ambientâ insce Eros, trasformao da-i alien "Scorpioin" contro i quæ l'umanitæ a l'é stæta a longo in guæra;[103] mentre in l'intrigo Wetware (Vacuum Flowers, 1987), de Michael Swanwick, Eros o l'é circondao da un sciammo de stazioin spaziæ.[104]
L'é probabile che Eros o segge, doppo Cere, o segondo asteroide ciu menzunao in te di œuvie lettiaie e fantascientifiche.
[Càngia] Note
- ↑ 1,0 1,1 1,2 1,3 1,4 1,5 1,6 Yeomans, Donald K., op. cit., pp. 417-418, 1995.
- ↑ Errore nella funzione Cite: Marcatore
non valido; non è stato indicato alcun testo per il marcatore
Baer
- ↑ 3,0 3,1 3,2 3,3 3,4 Yeomans, D. K.; et al., op. cit., 2000.
- ↑ Cratei meteorici de dimenscioin paragonabili a l'oggetto son stæti osservæ anche insce di atri oggetti asteroidæ.
- ↑ Robinson, M.S.; et al. , op. cit., 2002.
- ↑ 6,0 6,1 6,2 6,3 (1990). The shape of Eros (2): 334-351. DOI:10.1016/0019-1035(90)90042-8. URL consultato in data 7 marzo 2012.
- ↑ 7,0 7,1 7,2 (1976). Physical properties of asteroid 433 Eros: 149-153. DOI:10.1016/0019-1035(76)90097-X.
- ↑ 8,0 8,1 8,2 Rabe, E., op. cit., pp. 18-19, 1971.
- ↑ 9,0 9,1 Near Earth Asteroid Rendezvous Mission (NEAR). URL consultato in data 14 settembre 2009.
- ↑ 10,0 10,1 10,2 Calcolao dœuviando o JPL Horizons pe o 24 frevâ 2014.
- ↑ Errore nella funzione Cite: Marcatore
non valido; non è stato indicato alcun testo per il marcatore
jpldata
- ↑ O 31 zenâ 2012 433 Eros o l'é tranxitao a 0,179 UA (26,7 mioin de chilometri) da-a Tæra, circa 70 votte a distanza da Luña da-o nostro pianeta, razonzendo a magnitudine visuâ de +8,1. Into proscimo avvexinamento, ch'o se verifichiâ o 15 zenâ do 2019, Eros o razonziâ a nona magnitudine.
- ↑ 13,0 13,1 Eros in Encyclopaedia Britannica: a new survey of universal knowledge. Volumme 8, 1952, p. 695.
- ↑ 14,0 14,1 (2002). Discovery Circumstances of the First Near-Earth Asteroid (433) Eros: 210–220. URL consultato in data 15 novembre 2011. (Abstract).
- ↑ Amia o collegamento a-o scito do Jet Propulsion Laboratory tra i Collegamenti esterni.
- ↑ Amia collegamento a-o scito do Minor Planet Center tra i Collegamenti esterni.
- ↑ O mascimo avvexinamento o l'é stæto razonto o 27 dicembre 1900 quande Eros o l'é tranxitao a una distanza de 0,3149 UA da-a Tæra. Fonte: JPL.
- ↑ 18,0 18,1 (2001). 433 Eros Opposition of 1900 and Solar Parallax Measurement: P254. URL consultato in data 6 marzo 2012. (Abstract). Abstracts of Contributed Talks and Posters presented at the Annual Scientific Meeting of the Astronomische Gesellschaft at the Joint European and National Meeting JENAM 2001 of the European Astronomical Society and the Astronomische Gesellschaft at Munich, September 10-15, 2001.
- ↑ 19,0 19,1 19,2 S. De Meis, J. Meeus, op. cit., p. 10
- ↑ (1909). Solar Parallax Papers No. 7: The General Solution from the Photographic Right Ascensions of Eros, at the Opposition of 1900 (7): 544-567. URL consultato in data 22 frevâ 2012.
- ↑ Primma de dœuviâ Eros s'ea tentao co-i asteroidi 7 Iris, 12 Victoria e 80 Sappho. Cfr. Cecchini, G. , op. cit., pp. 379-380, 1952.
- ↑ (1900). Feasibility of obtaining the Solar Parallax from simultaneous Micrometer Observations of (433) Eros: 131. DOI:10.1002/asna.19001530803. URL consultato in data 6 marzo 2012.
- ↑ A History of Astronomy, 1907, pp. 154-155.
- ↑ Cecchini, G. , op. cit., pp. 379-380, 1952.
- ↑ (1940). Eros, On the suitability of, for the accurate determination of the solar parallax: 422-434. URL consultato in data 6 marzo 2012.
- ↑ (1941). The Solar Parallax and the Mass of the Moon from Observations of Eros at the Opposition of 1931 (parte II).
- ↑ Sur le système formé par la Planète double (433) Eros, pp. 27-28. URL consultato in data 6 marzo 2012.
- ↑ (1933). Insce-o periodo da variazion luminosa do pianetin Eros: 183-187. URL consultato in data 6 marzo 2012.
- ↑ van den Bos, W. H.; Finsen, W. S., op. cit., p. 330, 1931.
- ↑ 30,0 30,1 30,2 Veverka, J., Eros: Special among the Asteroids in Bell, J.; Mitton, J. (a cua de), op. cit., p. 4, 2002.
- ↑ S'amie A lezze de gravitazion universâ in ta fixica clascica.
- ↑ Rabe, E., op. cit., pp. 13-14, 1971.
- ↑ (1921). Beiträge zur Theorie der Bewegung des Planeten 433 Eros: 153-170. URL consultato in data 7 marzo 2012.
- ↑ (1976). Spectrophotometry /0.33 to 1.07 microns/ of 433 Eros and compositional implications: 105-115. DOI:10.1016/0019-1035(76)90092-0.
- ↑ (1976). Five-color photoelectric photometry of asteroid 433 Eros: 43-51. DOI:10.1016/0019-1035(76)90085-3.
- ↑ (1976). The diameter and thermal inertia of 433 Eros: 125-132. DOI:10.1016/0019-1035(76)90094-4.
- ↑ Listing of all of the asteroidal occultation observations in World Asteroidal Occultations. URL consultato in data 7 marzo 2012.
- ↑ S'amie l'elenco di osservazioin riportao insce-o scito do Minor Planet Center a-o quæ se fa riferimento inti Collegamenti esterni.
- ↑ "NEAR Mission Overview and Trajectory Dexign". AAS/AIAA Astrodynamics Conference, Halifax, Nova Scotia, August 14-17, 1995. URL consultato il 25 ottobre 2011.
- ↑ The NEAR Rendezvous Burn Anomaly of December 1998, 1999. URL consultato il 25 ottobre 2011.
- ↑ (2002). NEAR Mission Dexign (1): 18-33. URL consultato in data 25 ottobre 2011.
- ↑ Cheng, A.F., op. cit., 2002.
- ↑ 43,0 43,1 The End of an Asteroidal Adventure: NEAR Shoemaker Phones Home for the Last Time. URL consultato in data 25 ottobre 2011.
- ↑ 44,0 44,1 44,2 (2001) "On the Orbital and Collisional History of (433) Eros". Fall Meeting 2001. URL consultato il 19 novembre 2011.
- ↑ (1996). The orbital evolution of the asteroid Eros and implications for collision with the Earth: 689-691. DOI:doi:10.1038/380689a0.
- ↑ (2002). Determination of Shape, Gravity, and Rotational Stæte of Asteroid 433 Eros (1): 3-17. DOI:10.1006/icar.2001.6753. URL consultato in data 16 novembre 2011. (Abstract).
- ↑ (2003). A precise modeling of Eros 433 rotation (2): 285-296. DOI:10.1016/j.icarus.2003.08.018. URL consultato in data 16 novembre 2011. (Abstract).
- ↑ Cheng, A.F., op. cit., pp. 357 e 360, 2002.
- ↑ (1982). Compositional structure of the asteroid belt (25): 1405-1407. DOI:10.1126/science.216.4553.1405.
- ↑ (1997). Maria l's Family: Physical Structure and Possible Implications for the Origin of Giant NEAs (1): 1-20. DOI:10.1006/icar.1997.5749. URL consultato in data 19 novembre 2011. (Abstract).
- ↑ Cheng, A.F., op. cit., p. 361, 2002.
- ↑ 52,0 52,1 Veverka, J., Eros: Special among the Asteroids in Bell, J.; Mitton, J. (a cua de), op. cit., p. 1, 2002.
- ↑ Robinson, M.S.; et al., op. cit., p. 1654, 2002.
- ↑ Errore nella funzione Cite: Marcatore
non valido; non è stato indicato alcun testo per il marcatore
Robinson2002
- ↑ A denscitæ media da crosta terrestre a varia tra 2 200 e 2 900 kg/m³. Pe de maggioî informazioin s'amie: Proprietæ chimico-fixiche da geosfea.
- ↑ Yeomans, D. K.; et al., op. cit., p. 2087, 2000.
- ↑ Murchie, S.L.; Pieters, C.M., op. cit., 1996.
- ↑ (2000). Science Highlights from the NEAR Mission at 433 Eros: 993. URL consultato in data 19 novembre 2011. (Abstract).
- ↑ 59,0 59,1 (1993). Mineralogical variations within the S-type asteroid class: 573. DOI:10.1006/icar.1993.1194. URL consultato in data 30 settembre 2011.
- ↑ Murchie, S.L.; Pieters, C.M., op. cit., pp. 2209-2210, 1996.
- ↑ (2002). Near-IR Reflectance Spectroscopy of 433 Eros from the NIS Instrument on the NEAR Mission. I. Low Phase Angle Observations: 119-144. DOI:10.1006/icar.2001.6752.
- ↑ McFadden, L.A.; et al., op. cit., p. 1719, 2001.
- ↑ McFadden, L.A.; et al., op. cit., 2001.
- ↑ McFadden, L.A.; et al., op. cit., p. 1721, 2001.
- ↑ "Calibration and mineral interpretation of NEAR NIS of 433 Eros: mutiple approaches". 35th COSPAR Scientific Assembly. Held 18 - 25 July 2004, in Paris, France. URL consultato il 21 novembre 2011.
- ↑ McCoy, T.J.; et al., op. cit., p. 24, 2002.
- ↑ Rapporto de abbondanza valutao in funzion do peiso do quantitativo presente do scingolo elemento.
- ↑ (2009). Elemental composition of 433 Eros: New calibration of the NEAR-Shoemaker XRS data (1): 129-146. DOI:10.1016/j.icarus.2008.09.018. URL consultato in data 18 novembre 2011. (Abstract).
- ↑ Cheng, A.F., op. cit., pp. 359-361, 2002.
- ↑ 70,0 70,1 McCoy, T.J.; et al., op. cit., pp. 25-27, 2002.
- ↑ McCoy, T.J.; et al., op. cit., pp. 1669, 2001.
- ↑ Gold rush in space?. URL consultato in data 21 novembre 2011.
- ↑ PIA03111: The Ups and Downs of Eros in Planetary Photojournal. URL consultato in data 29 ottobre 2011.
- ↑ Wilkison, S.L.; et al., op. cit., 2002.
- ↑ 433 Eros liniaments: Global mapping and analysis (1): 39-52. DOI:10.1016/j.icarus.2007.06.028.
- ↑ (2009) "Further Analyses of the 433Eros Global Liniament Map". 40th Lunar and Planetary Science Conference, (Lunar and Planetary Science XL), held March 23-27, 2009 in The Woodlands, Texas, id.1187. URL consultato il 17 novembre 2011.
- ↑ 77,0 77,1 L'Hinks Dorsum è indicao comme Rahe Dorsum inte pubricazioin redatte da-i membri do gruppo de travaggio ch'o l'ha analizzao i dæti da sonda NEAR.
- ↑ 78,0 78,1 (2008). Eros' Rahe Dorsum: Implications for internal structure (3): 435-449. DOI:10.1111/j.1945-5100.2008.tb00664.x. URL consultato in data 17 novembre 2011. (Abstract).
- ↑ 79,0 79,1 79,2 79,3 Robinson, M.S.; et al. , op. cit., p. 1654, 2002.
- ↑ O cratê Charlois o l'é indicao comme cratê Shoemaker inte pubricazioin redatte da-i membri do gruppo de travaggio ch'o l' ha analizzao i dæti da sonda NEAR.
- ↑ Robinson, M.S.; et al. (2002) indican a Charlois Regio (Shoemaker Regio) in to strato de regolite presente into cratê, tuttavia l'Union Astronomica Internazionâ a no l'ha distinto, in te l'assegnazion do nomme, a regio l da-o cratê.
- ↑ Robinson, M.S.; et al. , op. cit., pp. 1654-1656, 2002.
- ↑ Robinson, M.S.; et al. , op. cit., pp. 1656-1657, 2002.
- ↑ PIA02950: The Color of Regolith in Planetary Photojournal. URL consultato in data 29 ottobre 2011.
- ↑ Robinson, M.S.; et al. , op. cit., pp. 1657-1659, 2002.
- ↑ 86,0 86,1 86,2 Thomas, P.C.; Robinson, M.S., op. cit., 2005.
- ↑ (2008). Global survey of color variations on 433 Eros: Implications for regolith processes and asteroid environments (1): 67-76. DOI:10.1016/j.icarus.2008.07.007.
- ↑ 88,0 88,1 Robinson, M.S.; et al. , op. cit., pp. 1662-1678, 2002.
- ↑ Robinson, M.S.; et al. , op. cit., pp. 1668-1669, 2002.
- ↑ 90,0 90,1 Robinson, M.S.; et al. , op. cit., pp. 1671-1678, 2002.
- ↑ Dombard, A.J.; et al., op. cit., 2010.
- ↑ . URL consultato in data 13 dicembre 2011.
- ↑ Dombard, A.J.; et al., op. cit., p. 716, 2010.
- ↑ Robinson, M.S.; et al. , op. cit., p. 1671, 2002.
- ↑ Robinson, M.S.; et al. , op. cit., p. 1667, 2002.
- ↑ A distinzion tra i pianeti e i asteroidi, pu con quarche eccezion, a fu introduta inta segonda meitæ de l'Œuttocento.
When did asteroids become minor planets?. URL consultato in data 9 settembre 2011.
- ↑ Our Distant Cousins, pp. 9-10. 1929. URL consultato in data 14 zenâ 2012.
- ↑ In italian anche comme: Pattuglia Spaziâ e Avventue in to spazio l.
Space Angel in O mondo di doppiatoî. 2005. URL consultato in data 7 marzo 2012.
- ↑ Asteroid (1997) in Disaster Movie World. URL consultato in data 8 marzo 2012.
- ↑ The Dig Allen Space Explorer Home Page. URL consultato in data 8 marzo 2012.
- ↑ Our Cosmic Future: Humanity's Fate in the Universe, 2000, p. 147. ISBN 052177098X, 9780521770989
- ↑ A figgia de Eros in Jeff Hawke. 4701-4838 Presente in Jeff Hawke e e donne stellæ, Oscar Mondadoî, n. 904, ottobre 1978. Template:NoISBN
- ↑ Ender's Game. URL consultato in data 8 marzo 2012.
- ↑ l'intrigo de Wetware in Catalogo Vegetti da lettiatua fantastica. URL consultato in data 8 marzo 2012.
[Càngia] Bibliografia
- (1901). The Planet Eros (36): 641-651.
- (1931). Physical Observations of Eros: 329-334. URL consultato in data 6 marzo 2012.
- O cielo: Luci e ombre de l'Universo, 1969, pp. 379-380. Template:NoISBN
- The Use of Asteroids for Determinations of Masses and Other Fundamental Constants in Physical Studies of Minor Planets, Proceedings of IAU Colloq. 12, held in Tucson, AZ, March, 1971, 1971, pp. 13-23. SP 267 URL consultato il 6 marzo 2012.
- (1995). l'asteroide (433) Eros (3): 21-22.
- (1995). Asteroid 433 Eros: The Target Body of the NEAR Mission (4): 417-426. URL consultato in data 16 novembre 2011.
- (1996). Spectral properties and rotational spectral heterogeneity of 433 Eros (E1): 2201-2214. DOI:10.1029/95JE03438. URL consultato in data 21 novembre 2011.
- (zenâ 1998). Asteroidi (78).
- (2000). Radio Science Results During the NEAR-Shoemaker Spacecraft Rendezvous with Eros (5487): 2085-2088. DOI:10.1126/science.289.5487.2085. URL consultato in data 17 novembre 2011. (Abstract).
- (2001). The composition of 433 Eros: A mineralogical-chemical synthexis (12): 1661-1672. DOI:10.1111/j.1945-5100.2001.tb01855.x. URL consultato in data 21 novembre 2011.
- (2001). Mineralogical interpretation of reflectance spectra of Eros from NEAR near-infrared spectrometer low phase flyby (12): 1711-1726. DOI:10.1111/j.1945-5100.2001.tb01858.x. URL consultato in data 21 novembre 2011.
- (2001). X-ray fluorescence measurements of the surface elemental composition of asteroid 433 Eros (12): 1673-1695. DOI:10.1111/j.1945-5100.2001.tb01856.x. URL consultato in data 18 novembre 2011.
- Asteroid rendezvous: NEAR Shoemaker's adventures at Eros, 2002. ISBN 0521813603, 9780521813600
- Near Earth Asteroid Rendezvous: Mission Summary in Asteroids III, 2002, pp. 351–366. URL consultato il 28 ottobre 2011.
- (2002). The Near Earth Asteroid Rendezvous Mission to asteroid 433 Eros: A mileston in the study of asteroids and their relationship to meteorites (2): 89-121. DOI:10.1078/0009-2819-00004. URL consultato in data 28 ottobre 2011.
- (2002). The geology of 433 Eros (12): 1651-1684. DOI:10.1111/j.1945-5100.2002.tb01157.x. URL consultato in data 19 novembre 2011.
- (2002). An Estimæ of Eros's Porosity and Implications for Internal Structure: 94-103. DOI:10.1006/icar.2001.6751.
- (2005). Seismic resurfacing by a single impact on the asteroid 433 Eros (7049): 366–369. DOI:10.1038/nature03855.
- (2010). Boulders and ponds on the Asteroid 433 Eros (2): 713-721. DOI:10.1016/j.icarus.2010.07.006. URL consultato in data 13 dicembre 2011.
[Càngia] Collegamenti esterni
- (433) Eros. URL consultato in data 16 settembre 2009.


text:
Spotorno
Spotorno (Spotorno in Italian) l'è in cumüne de 4.171 abitanti inta Provinsa de Sann-a.
[Càngia] Geògrafia
O comüne l'è situoü int'a Rivèa de Punente, tra Punta do Maiolo e Punta do Vescovado, e o sö territòrio o fa parte da Comunità Montana Pollupice. Dista da Sann-a çirca 13 km e 40 km da Zena. A çitæ l'e stèa insignîa int'o 2007 da Bandèa Blö pe a qualitè de e sö spiaxe.
[Càngia] Stôia
Spotorno secunda l'Eneide l'è stèu fundòu da Turno,Re dei Rutuli, nemicü du Enea. Int'o 1227 Nöi, alleà de Zena cùntru Sann-a, ö l'ha destrûttu. Int'o 1385 divegne parte da Repubbrica de Zena. Int'o 1872 ü seu territoriu l'ha attraversòu a ferruvîa tra Zena e Nizza e all'inizio du XX secolu s'è sviluppou u turismu e sun stæti edifichè multi alberghi. Int'o 1953 Alberto Lattuada u l'ha piggiou a spiaxa de Spotorno pe giäghe o seu film A spiaxa.
[Càngia] Pòsti de interesse
[Càngia] Castelli e Tûri
- O Castellu vescovile (du XII secolo).Destruttu int'o 1227 e ricostruiû int'o XIV-XVI secolo), ancheu u l'è in ruinn-a. U se trœa in-scia culinn-a che a dòmina ö paize.
- E Tûri de avvistamentu du XVI secolo.
[Càngia] Architettùe religiuse
- Geixa parrocchiale da a Santissima Annunziata, costruia int'o 1585, cun una sola navata e cun e cappelle laterali. A gha diversi dipinti seicenteschi e settecenteschi:
- Immacolata Cunceçiun, du Giovanni Lorenzo Bertolotto.
-
- Appariçiun du u Bambin Gesù a San Filippo Neri (1687, du Giovanni Andrea Carlone.
- Battesimo di Cristo a presenza de Sænta Lucia, du Bernardo Castello.
- A Madonna cun u Bambin Gesù e i santi San Pietro e San Paolo, du Giovanni Andrea De Ferrari.
- A Madonna cun u Bambin Gesù e i santi San Pietro, San Bernardo, Giuseppe, Erasmo, Chiara e anime purganti, du Giovanni Battista Merano.
- A Madonna cun u Bambin Gesù tra i santi Antonio da Padova e Francesco (1667), du Domenico Piola.
[Càngia] Economia
L'economia a se basava in-sciô cûmmerciu marittimu verso a Fransa, a Sicilia, a Sardegna e in-scia produçiun de calce, di cui se cunservan i resti de e antiche fornaci. Ancheu a prinçipale furma de economia a l'è u tùriximo.
[Càngia] Abitanti
Abitanti censiti
Spotorno per via du sö aumento dö tùriximo a l'ha subìu un aumento de populaçiun int'i urtimi decenni,arrivando a çirca 4000 abitanti.
[Càngia] Coltùa
[Càngia] Musei
- Pinacoteca Gigetto Novaro, a raccoggie dipinti e disegni de l'artista. (XX secolo)
[Càngia] Manifestaçioin
Tûtti i anni ghe un campiunòu de fumetti e ghe sun varie cumpetiçuin . Addirittûa ghe n'è unn-a pe cæn che a l'è ciamâ Bagnini a quattro zampe.
[Càngia] Trasporti
[Càngia] Auostrade
Spotorno a l'è situâ lungo a Strada Provinciale (a l'ea già Strada Statale) 1 Aurelia. Inoltre u l'è raggiungibile anche grassie au propriu casellu autostradale in-scia Autostrada A10.
[Càngia] Ferruvie
Spotorno g'ha una staçiun ferruviaria in-scia linea ferruviaria Ventimiglia – Zena vixin a Sann-a,fra a staçiun de Nöi e de Voœ.
[Càngia] Amministrasiûn
Scindico: Bruno Marengo (Lista Civica) dal 14/06/2004
Çentralìn del comune: 019 746971
Email del comune: sindaco@comune.spotorno.sv.it


text:
Edvard Grieg
Edvard Hagerup Grieg - Muxiçista norvegeize (Bergen 1843 - 1907).
O compì i studdi a-o conservatoio de Lipsia. O l'avvexinò da pœu N. Gade, J. P. E. Hartmann, R. Nordraak, i pionê inta muxica scandinava, che ne agiutton a formaçion; in particolâ o Nordraak o l'inandiò a-a muxica popolâ nordica. Da-o 1895 dottô honoris causa a Cambridge, e da-o 1897 membro de l'Accademia de Berlin.
Da-a so muxica, inspiâ a-o canto e a-a dança do popolo de Norvegia, spia una doçe, melanconica poexia. Grieg o l'è meistro inta compoxiçion breve, into quadretto de carattere; perâtro ascì e Sunate pe pianoforte e violin ò pe violonçello, o Quartetto, o Conçerto pe pianoforte, son costruii in architettua semplixe e equilibrâ.
Tra e so numerose compoxiçioin se ricorda specialmente e muxiche de scena pe Peer Gynt e Olav Trygvason, de suites e conscimili loei orchestræ, e i celebri Lyriske stykker ("Peççi lirichi") pe pianoforte.


text: E jesce d'a casa fa a scesa d'a villa saglienno saglienno pensa a 'e ccose d'o munno che veneno e vanno sti ccose d'o munno saglienno saglienno nun se guarda mai attuorno. P'o se ferma int' 'e scale pe sentì che dice a gente e nun le pare overo che nun parla 'e niente ca 'e ccose d'o munno nun se vvo spiegà. E passa a jurnata cu niente int'a sacca cu niente cu niente se sta malamente e passa a nuttata sul'essa int'o lietto pensanno pensanno che l'ha fatto a stu munno. E s'affaccia a matina pe verè si viene ll'acqua pe verè si o viento s'a purtato 'e panne e si passa quaccuno che a vene a cercà. Pò s'assetta int'a stanza addò se vere o mare a fronte e nu poco e cielo l'accarezza a faccia e a 'e ccose d'o munno nun ce pensa chiù


text:
Isaac Newton
Sir Isaac Newton, (4 zennâ 1643 NS – 31 mârso 1727 NS) o l'è stæto 'n fixico, filòsofo, alchimista e matemàtego ingleize, outôre di Philosophiae naturalis principia mathematica, conosciûi comme i Principia, donde o descrive a lezze de gravitaçion universâle e o stabilisce e bâxi da meccanica clascica attraverzo e lezzi che pòrtan o nomme sêu.
Newton o l'è stæto o primmo a demostrâ che e lezzi neturâli che governan o movimento da Tæra e quelle che governan o movimento di còrpi çelesti son e mæxime.
Tra e sêu âtre scoverte scientìfeghe ghe son e êuvie inscia lûxe e l'òttica e o svilùppo do càlcolo matemàtego.
O l'è stæto prescidente da Royal Society.
Lê o l'è de sovente calificòu comme o scientìfego ciù grande de tùtti i tempi, e o sêu travaggio comme a culminaçion da Revoluxon Scientìfega.


text:
Malto
O malto o l'è unn-a cariosside de un chicco de un çereâ, normalmente de òrzio, che o l'ha germnoö. A produçion industriâ a la vegne in te un maltificio, coscì e cariossidi son fæte maçerâ in tinne, dovve sciorbian l'ægua e çe insciaggian; alùa vegnan tenüe pe unn-a settemann-a in te e camere de germinaçion, dovve sciortan de e reixette (reixi piccinn-e); appreuvo o malto o passa in te unn-a camera de asseccaçion, dovve a germinaçion a l'è affermâ (a umiessa a la chinna da o 50% a o 8%); o malto secco o l'arriva a a fin in ti silos dovve o vegne lascioö in attesa da a lavoraçion.


text:
Saladin
Saladin, pe esteiso Ṣalāḥ a-o-Dīn Yūsuf b. Ayyūb b. Shādī b. Marwān , ciu semplicemente ciammao Ṣalāḥ a-o-Dīn a-o-Ayyūbi (Tikrit, 1138 – Damasco, 3 março 1193), o fu Surtan d'Egitto e Sciria e Hijaz da-o 1174 a-a so morte, fondatô da dinastia curda ayyubide; o l'è consciderao tra i ciu gren strateghi de tutti i tempi.
[Càngia] Biografia
[Càngia] In Egitto
Da zoeno o Saladin o studiò a longo e con brillanti risurtæ tanto e materie giuridiche quanto quelle lettiaie.
Con so barba Shīrkūh, o l'aquixi un'ottima preparaçion militâ ascì, sciben che pa ch'o prefeise o studdio da-o quæ o se sentiva particolarmente attræto.
Into 1168 o seguì o barba Shīrkūh inviao da Nūr a-o-Dīn ibn Zankī (Norandin) in Egitto: chì l'ea sciuppao una grave crixi sotta i Imam da quæ aveiva approfittao o re croxao o quæ, o l'aveiva occupao di territoî egizien. L'Imam/califfo a-o-Adid o nominò Saladin vizir (una sciorte de primmo ministro), ma into 1171 o Saladin o depose o mæximo califfo, ponendo fin a-a dinastia sciita ch'a l'aveiva regnao da-o X secolo. L'Egitto o divegne coscì sunnita . Saladin ne divegne o surtan e o l'inandiò una dinastia che, da-o nomme de so poæ, a pigiò o nomme de ayyubide.
[Càngia] A conquista de Gerusalemme
A-a morte de Norandin (mazzo 1174), Saladin o ne sposò a viddoa e o començò a so personâ œuvia de conquista de l'area sciro-palestineize: o l'ariescì a pigiâ o controllo de Damasco into novembre 1174.
Into março 1175 o conquistò a çittadella de Homs, o 21 zugno Azaz. L'anno succescivo o misse sotto assedio Aleppo; mentre o l'ea accampao fœua de miage da çittæ, o 22 mazzo 1176 o scampò a un tentativo de assascinio da parte de trezze appartegninti a-a setta di Nizarii. Doppo un'inutile spediçion in sce-e montagne dove aveivan rifuggio i Assascin, Saladin o se retiò a-o Cairo.
Into 1177 o se vozette a-o Regno de Gerusalemme. Vegnúo a conoscença di cen do Saladin, Bardoin IV o lasciò Gerusalemme con 500 cavaggei pe tentâ a difeisa de Ascaloña, ma o vegne bloccao in sce-o posto da Saladin, forte de 30.000 ommi. I Cavaggei Templæ çercon de prestâ soccorso a-o Bardoin ma vègnan missi sotto assedio a Gaza. Saladin o giustiçiò i so prexonê crestien e o continuò a so marcia verso Gerusalemme, o conquistò Ramla e o misse l'asseddio a Lidda e a Arsuf, ma da-o momneto ch'o no consciderava ciu Bardoin comme una menaçça, o permisse a-o so esercito de spantegáse insce una vasta area, pe raçiâ e riposâ. Into frattempo, segge Bardoin segge i Templæ ariescin a deliviáse da-i rispettivi asseddi, e marcion longo a costa, inta spiança de intercettâ o Saladin primma ch'o razonzesse Gerusalemme. O 25 settembre 1177 se scontron con Saladin a Montgisard, inti presci de Ramla, cuggendolo do tutto de sorpreisa. I musulmen fun missi in rotta. Tanti fun amaççæ e o Saladin mæximo o l'ariescì a fuzzî solo perché o cavarcava un cammello da corsa. Saladin tornò in Egitto, subindo di continui attacchi da-e tribù de bedoin longo o tragitto. Soltanto un deximo do so esercito o l'ariescì a tornâ in Egitto con lê. Anni doppo, o l'aviæ definio quella sconfita “grande comme una catastrofe”. Bardoin o tallonò o Saladin scin inta penisoa do Scinai, ma o no l'ariescì a trane vantaggio.
Saladin tentò un nœuvo attacco into 1179, quindi s'impegnò inta conquista de Aleppo (1183) e de Mossul (1186), grandi empoii commerciæ.
Into 1187 o l'inviò a Tiberiade una piccena armâ guidâ da so figgio al-Afdal, pe rapresaggia a un precedente attacco a una carovaña musulmaña da parte de Rinado de Chatillon. Raimondo III de Tripoli o nutriva a sperança che Saladin o se poese alliâ con lê contro Guiddo de Luxignan e pe questo o permisse a-a spediçion de attraversâ Tiberiade o 30 arvî; ma Gerardo de Ridefort, meistro di Cavaggei Templæ, o radunò veloxemente un picceno contingente de soli 140 cavaggei in tutto; a força de Saladin a l'ea composta da 7000 ommi. Se scontron a Cresson, presso Nazaret o 1º mazzo. I Musulmen finzettan una retiâ, Gerardo o l'ordinò una carega, nonostante o pai contraio de Ruggê, e i cavaggei se separon coscì da l'infantaja. I Musulmen ariescin a contrastâ façilmente a carega diretta di crestien, amaççando primma i cavaggei esaosti e da pœu l'infantaja. Gerardo o sopravisse ma tutti i âtri cavaggei fun amaççæ.
Saladin o l'arecugette un esercito ancon ciu potente forte de 20.000 ommi e o l'invase o regno a zugno: o l'ebbe stradda façile ascì graçie a l'insensâ smania aggresciva do rezente Guiddo de Luxignan, de Rinado de Chatillon, de Umfreddo II de Toron e do nœuvo Patriarca Eraclio, arçivesco de Cesarea, ch'ean ariescii a vanificâ l'assennâ linia strategica do defunto re lebbroso de Gerusalemme, Bardoin IV, orientâ a un accordo co-e forçe musulmañe de l'area.
L'esercito do Regno de Gerusalemme, mesciaose da-a çittæ Santa in direçion nord pe contrattaccâ, o fu destruto inta battaggia de Hattin (4 luggio 1187), durante a quæ vegnan catturæ segge o re Guiddo, segge o Gran meistro templâ, che fun tegnui ostaggi da rilasciâ in cangio da consegna de ciaççeforte. A reliquia da vea Croxe, portâ in battaggia da-i croxæ comme insegna miacoosa, a fu piggiâ e no se ne seppe ciu ninte. Saladin o decapitò de propria man Rinado de Châtillon, adempindo a-o voto solenne ch'o l'aveiva espresso in precedença de vendicâ una carovaña de pellegrin musulmen diretti a-a Mecca e trucidæ sença pietæ da Rinado. Tutti i Uspialê e i Templæ cattuæ vegnan amaççæ, perché a so regola a vietava de pagâ riscatti pe a so liberaçion e a l'imponeiva a-i guerê deliviæ de tornâ subito a combatte.
O 10 luggio o Saladin o l'ótegniva ascì a çittæ e o porto de San Zane d'Acri; o surtan o voeiva mantegnî intatto questo centro commerciâ ch'o portava riccheçça a-i so dominni e de fæto inti termini da reisa o concedeiva che i abitanti crestien avessan sarva a vitta e conservæ e so proprietæ, ma, pe a ciu gran parte, refúon de restâ e emigron sença êse molestæ.
Poeuscia Saladin o partì a-a conquista di âtri centri costei A stradda pe Gerusalemmea l'ea ormai averta pe Saladin e o pose l'assedio a-a çittæ, ma o no l'ebbe bezœugno de espugnála: o so difensô, Bagian de Ibelin, o fu assæ saio da negoçiâ una reisa onoeive in cangio de un'evacuaçion ordinâ di circa 16.000 abitanti crestien che ghe ean asserraggiæ, i quæ fun lasciæ sciortî e imbarcâ sença perdie. Saladin o l'intrò trionfante inta çittæ o 2 ottobre 1187. A-i Croxæ gh'arestò solo che o controllo de Tio, Tripoli e Antiochia, che pù Saladin attaccò into 1188, ma sença successo. O regno croxao se reduxeiva coscì a una sottî striscia costea.
[Càngia] A terça croxâ e o scontro co-o Riccardo Cœu de Lion
A notiçia da perdia de Gerusalemme e da Palestiña a fu sconvolgente pe l'Œüropa crestiaña e ghe fu fîto a recesta de una nœuva Croxâ, proclamâ da pappa Gregoio VIII e da-o so successô pappa Clemente III. Into 1189 zonsan numeroxi contingenti militæ pe a liberaçion da Tærasanta.
O 4 ottobre 1189 o Saladin o mosse a est da çittæ de San Zane d'Acri verso o campo de Guiddo de Luxignan e o schiò e so truppe insce un semiçercio a oriente da çittæ; l'esercito croxao o l'ea tra mezo e o mantègne a so poxiçion appe' de forçe de Saladin, co-i baistrê dotæ de coraçça leggia in primma linnia e a cavallaja pesante in segonda. Int'o scontro i templæ prevarsan in sce-i musulmen a tá punto che o Saladin o dovette ciammâ di rinforsci da di atre parte do campo de battaggia; ma i balestrê crestien preparon a stradda pe-a carega da cavallaja pesante croxâ e a costante avançâ do centro crestian contro e truppe do Saladin a no l'incontrò gran rescistença. O centro e o scianco drito de Saladin fun missi in fuga. Ma i vinçitoî crestien se sparpagion pe sacchezzâ, alloa o Saladin o radunò i so ommi e quande i crestien commençon a retiáse co-o bottin, o ghe descadenò adosso a so cavallaja leggia. I croxæ dovettan retiáse patindo de grave perdie, ma a-a fin sconfissan e truppe de Saladin a-o costo da perdia de 7.000 ommi.
Into 1191 Riccardo Cœu de Lion o zonse in Tærasanta pe tentâ a riconquista de Gerusalemme. Pe prevegnî a preisa do Zaffo da parte di croxæ, Saladin o l'atteize l'esercito nemigo a Arsuf, a nord de Giaffa, pe bloccâ o so passaggio. O schiamento musulman o l'ea supeiô numericamente e o l'ea dotao di armamenti leggi, specce a cavallaja. A-o contraio i cavaggei croxæ montavan cavarcœüe mascisce e robuste, e portavan di armamenti pesanti. A battaggia a s'arvì co-ina carega de l'infantaia do Saladin ch'a l'effettuò una serie de lançi ripetui de lançe e giavellotti contra o schiamento serrao di croxæ; da pœu l'infantaja musurmaña a s'arvì pe lasciâ spaçio a-a cavallaia ch'a caregò a ondæ e fie crestiañe. Nonostante i ripetui invii a attaccâ da parte di so comandanti, Riccardo o continuava a tegnî serrao o schiamento, finché o se pose a-o comando da carega e o stoccò e fie di musulmen, stanchi da l'attacco sferrao sença exito. A battaggia a duò solo che pochi menuti e l'esercito musulman o fu misso in rotta e costreito a-a fuga.
Saladin o no subì de perdie eccescive, ançi o l'ariescì a riorganizzâ o so esercito subito doppo; ma into campo croxao e conseguençe psicologiche pe o morâ fun enormi, percose questo o l'ea o primmo veo e proprio scontro diretto con l'invinçibile Saladin doppo o desastroso massacro de Hattin. Saladin o l'ebbe co-o sovran plantageneto di rapporti de stimma, ma o re d'Inghiltæra o no l'arestò in Tæra Santa assæ a longo pe mette a frûto e so indubbie qualitæ guerêe.
[Càngia] A morte e l'ereditæ politica
Saladin o governò con energia e effixença l'Egitto, a Sciria e o Hijaz, tegnindo sotto o proprio controllo ascì e doe prinçipæ çittæ sante de l'Islam: Mecca e Mediña.
O moì into março 1193, appeña doi anni doppo a partença do so grande antagonista, o re d'Inghiltæra Riccardo Cœu de Lion.
A ereditâ i so possedimenti, che andavan da l'Eufratte a-a Tærasanta a-o Sudan, no fun tuttavia sempre i so figgi perché, se a-o Cairo, a Damasco e a Aleppo regnon rispettivamente a-o-ʿAzīz ʿUthmān, a-o-Afdal ʿAlī e a-o-Zāhî Ghāzī, a Jazīra a fu governâ invece da-o fræ Safedin (a-o-Malik a-o-ʿĀdil Sayf a-o-Dīn), i teritoi de ça do sciumme Giordan da-o nevo a-o-Mu'aẓẓam ʿĪsà, figgio de Safedin, e Hims da-i discendenti de Shīrkūh. Con lô se compì o fraçionamento de un territoio coscì vasto conquistao da Saladin, che a-o prinçippio o l'ea composto solo da-i doi surtanæ de Damasco e de Cairo; o primmo o se frammentò a-o prinçippio do XIII secolo, o segondo o fu aquixio into 1250 da-i mamelucchi de l'urtimo Surtan ayyubide, a-o-Salih Ayyub, morto sença eredi.
I Mamelucchi regnian scin a-o 1517, anno in to quæ e forçe ottomañe do surtan Selim II avian a megio in sce-i so avversai.
[Càngia] Lettiatua œüropea in sce Saladin
Dante Ardighê o mettiâ, oltre un secolo ciu tardi, Saladin tra i valoroxi no crestien do Limbo, a testimoniâ a so diatua voxe de ommo retto e esempio de virtù cavaggesca. Questo no vœu dî, naturalmente, che Saladin o no l'agisse co-a dieça tippica di so tempi verso i so avversai, sença però descazze inte l'effiateçça fin a lê mæxima ò inta crudeltæ gratuita.
Saladin valentiscimo segnô e alloa soldan de Babilonia o l'è protagonista da Novella nona da Dexima Giornâ do Decameron de Boccaccio.


text:
Giovanni Pierluigi da Palestrina
Giovanni Pierluigi da Palestrina (nasciûo tra o 3 Frevâ 1525 e o 2 Frevâ 1526, e mòrto o 2 Frevâ 1594) o l'è stæto o ciû importante composcitô mûxicâ do Renascimento.
Nasciûo a Palestrina, 'n comûn a 35 km a est da Roma, o l'è stæto o ciû famoso rappresentante da Schêua Romann-a de composcission into seccolo sezéximo.
O l'ha avûo 'na grande influensa into svilûppo da mûxica da gexa cattòlica e e sêu êuvie son 'n compendio de tûtta a polifonîa renascimentâ.
- Fondassion Giovanni Pierluigi da Palestrina
- Biografîa e audio
- Sta a sentî 'na registrassion do Sicut Cervus de Palestrinainterpretòu da Coro Nostro, 'n cöu da cámmia misto, con sede a Leicester, Gran Bretagna.


text:
Portofin
Portofin (Portofino in Italian) ö l'è un comüne de 516 abitanti da provinsa de Zena.
[Càngia] Geògrafia
Ö comüne ö l'è situôu in unn-a baia ai pè dell'omonimo promontoriö, a 36km da Zena.
Portofin ö fa parte dö Parco naturale regionale di Portofino insemm-e ad altri sei comüni e alla Riserva maìnn-a de Portofino.
Ö comüne ö fa parte da zona geògrafica cîamä Tigullio.
[Càngia] Stòia
Secunda Plinio ü Vëgio, ö borgo de Portofin vegne fundòu dall'Impero romano cöo numm-e de Portus Delphini dovùo, äa grande popolaçioin de derfin dö Golfo dö Tigullio.
Int'o 1171 ö piccìn borgo mainâ vegne sottoposto aö controllo amministratìu, insemm-e ä vixina Santa Margaîta Ligure, de Rapallo che u l'inglobe ö villaggiu int'i sö territòi comünali. Da ö 1229 diventià parte integrante da Repubbrica de Zena, cuscì cumme l'intero territorio rapallese, divenendo rifugio pe a marina mercantile Xeneise grassie aö sö porto naturâ.
Int'o 1409 ö vegne vendûo a Firense dall'imperatù Carlo VI de Fransa, sçiaccôu pòi da Zena, ma i stessi fiorentini ö restituiscian poco doppu. Inte ö XV secolo u l'ha patìu diversi passaggi de amministraçiun familiâ, dai Fregoso ai Spinola, i Fieschi, i Adorno e i Doìa. Da ö 1608 verrà inseriù int'i territoì dö Capitaneato de Rapallo.
Int'o 1815 verrà inglubòu int'o Regno de Sardegna, cuscì cumm-e ö Cungresso de Vienna dö 1815 stabilìa anche pe i altri comüni da Repubblica Ligure. Da ö 1861 ö l'è entròu int'o Regno d'Italia.
[Càngia] Pòsti de interesse
- Castellö Brown
[Càngia] Evouçiun Demografica
Abitanti censiti


text:
Lima
Lima a l'è a capitâ do Perù e a sêu çittæ ciû importante. A s'attrêuva inta pârte çentrâ do pàize, inta côsta de l'Oçeano Paciffigo.
Fôndä da Francisco Pizarro o 18 zenâ 1535, dïta "Ciudad de los Reyes" (Çittæ d'i Rè), a l'è stæta capitâ do "Virreynato del Perú", 'n àrea politica c'a comprendeiva a maggioransa de-e possessioîn spagnòlle into Sûdamerica.
A g'ha quæxi o 27% da popolassiôn tôtale perûviann-a. L'insëmme de Lima e o porto d'o Callao o fôrma 'n tôtâle de 8.447.260 abitanti.
Lima a l'ha diventòu a metropoli prinçipâ de l'America do Sûd dûrante a presensa spagnòlla (sèccoli XVI a XIX).


text:
Gesû Cristo
Gesû da Nazaret, ciammòu Gesû Cristo, o l'è o personaggio prinçipâ d'o Crestianeximo, conscideròu da-i crestien comme figgio de Dîo, e ûnna de-e personn-e che ciû influensa han avûo int'a çivilissassiôn oçidentâ.
Pârte d'a sêu vitta a l'è contegnûa inti dïtti vangeli cannonici. O l'è stæto 'n predicatôre ebreo de-e regioîn stòriche de Galilea e Giûdea (antigo Israele). A sêu nascita a da comenso a l'ëa crestiann-a, e a sêu morte pe crôxifissiôn, circa l'anno 33, insemme a-a sêu resûressiôn trei giorni dòpo, a l'è vista da-i crestiæn comme sarvassiôn de l'ûmanitæ.


text:
Algè
Algè (in arabo, الجزائر Al-Ŷazā'ir c'o vêu dî "E Ìsöe"; in françeise, Alger) a l'è a capitâ de l'Algerîa.
Però, da-o 2008 a capitâ a sajà a çittæ d'Algeria, a 200 km. a sûd d'Algè, costrûta comme nêuvo çentro polittego pe o pàize.
A çittæ vëgia, dïta Kasbah, a l'è stæta diciarâa Patrimònnio de l'Ûmanitæ da l'UNESCO in 1992.
Segondo a mitologia, Algè a l'è stæta fondâa da Ercole, ma storicamente a déive esse stæta fondâa da i fenisci.
3.977.663 personn-e abitan in Algè, c'a l'è o ciû importante nûccleo ûrban d'Algerîa.
A s'attrêuva inscia costa mediterranea, essendo o porto ciû importante do nòrd-òvest d'Africa.


text:
Descrição: Encontre e dê pra o bebê todos os objetos que estão espalhados pela casa para deixar o bebê com mais vontade de brincar e feliz como nunca!
Como Jogar: Pega e dá os objetos para o bebê.
MUITO CHATO QUE DROGA MANO
MUITO CHATOOOOOOOOOOOOOOOOOOOOOOOOOOOOOOOOOOOOOOOOOOOOOOOOOOOOOOOOOOOOOOOOOOOOOOOOOOOOOOOOOOOOOOOOOOOOOOOOOOOOOOOOOOOOOOOOOOOOOOOOOOOOOOOOOOOO!!!!!!!
A PARADA ENGLES
O NOME DAS MINHAS AMIGUINHAS SAO VALERIA E O SITE DAS VALERIAS
ce pora ese jogo e muito chto qui misera é esse jogo
valeria e vaca
muitoooooooooooooooooooooooooo legallllllllllllllllllll esseeeeeeeeeeeee jogo adorei ta o galera
muuuuuuuuuuuuuuuuuuuuuuuuuuuuuuuuuuuuuuuuuuuuuuuuuuuuuuuuuuuuuuuuto legal
Esse jogo e muito legal por isso joguei 5 vezes seguidas sou de salvador{ba} e estou muito contente com esse jogo espero que quem ler este comentario jogue tambem!
BJSSSSSSSSSSSSSSSSSSSSSSSSSSSSSSSSSSSSSSSSSSSSSSSSSSSSSSS!
é super legalllllllllllllllllll
eu achei legal e divertido…
ameiiiii
de +++++
eu gosto de tranzar muito ai ta doeno minha buceta vai enfgiano que eu to gostando aiiiiiiiiiii
nao esta dando pra jogar entao e ruim
essa tal de larrisa e muito tranzadora heim mas nao melhor do que eu a minha buceta ta doendo.
mas eu nao entendi esse tal de
enfgiano.
tial tranzadoras
e um feliz dia das tranzas.
Há e eu adorei o jogo!!!
gente não consegui nada dá ursinho pro bb
Comida compo faço eu clico aonde que é pra clicar oque eu tenho que fazer Bjos Xau!
é muito divertido mas a fase 5 eu não consegui faser mas é legal e sensasional
çççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççççç
que bebÊ mais lindo,não é mesmo?
muuuuuuuuiiiiiiiiito lleegaaaalll
Adorrrrrrrroooooooooo!!!!!!!
q joguinho+++++++++++ legal
que legal mesmo.
a eu ador esse jogo entro nele tds os diasss!!!!!!!!!!
eu adorei este jogos


text:
Nikola Tesla
Nikola Tesla (in cirillico Hиkoлa Tecлa) (Smiljan, 10 lûggio 1856 – New York, 7 zennâ 1943) o l'è stæto 'n fixico, inventô e inzegné serbo naturalissòu statunitense into 1891.
Tesla o l'è conosciûo soviatûtto pe-o sêu revolussionâjo travaggio e i sêu contribûti into campo de l'elettromagnetiximo tra a fin de l'Euttoçento e l'inissio do Nêuveçento.
I seu brevetti e o sêu travaggio teòrrico forman a base do moderno scistemma elèttrico a corente alternâ (CA), compreisa a distribussion elèttrica polifase e i motoì a corente alternâ, co-i quæ o l'ha contribuîo a-a Segonda Revolussion Industriâle.
- Centro multimediâle Nikola Tesla in Croassia
- Museo Nikola Tesla a Belgrado
- Tesla Memorial Society of New York
- NikolaTesla.fr - More than 1,000 documents on Tesla


text:
Torriggia
Torriggia ou Toriggia (Torriglia in italian), o l'è 'n comune de çirca 2.291 abitanti int'a provinsa de Zena.
[Càngia] Geografia
Inta Provinsa de Zena, a 36 km da-o capolêugo zeneise.
[Càngia] Stoia
[Càngia] Pòsti de interesse
[Càngia] Economia
[Càngia] Coltùa
Gh'è o mito da Bella de Torriggia, 'na lezendâja figûa de 'sto paize, da quæ o se dixe: "A Bella de Torriggia: tûtti a vêuan, nisciûn a piggia"
[Càngia] Manifestaçioin
Gh'è 'na torta, preparaa con amàndoe e pasta fròlla, ciammâ ascì a "Bella de Torriggia".


text:
Nöi
Nöi (Noli in Italian) l'è un comüne de 2.965 abitanti inta Provinsa de Sann-a
[Càngia] Geògrafia
Nöi u l'è situóü int'a Provinsa de Sann-a, vixin a Spotorno e O Finâ. U dista 15 km da Sann-a.
[Càngia] Stoia
Nöi a fasceiva parte de Rumma e u sö Impero,di cui a l'ea un múnicippio. Poi a divëgne unn-a grande allëà de Zena, e int'o 1097 a se rivelò fundamentà pë e cruxië. Poi int'o 1202 divegne a Repubbrica de Nöi, finn-o a quando int'o 1797 a vegne presa dai Franceixi. A sö diocesì a vegne unïa a quella de Sann-a int'o 1829 e entrò int'o Regno D'Italia int'o 1861.
[Càngia] Pòsti de interesse
[Càngia] Castelli
- Ö Castellu Ursín du XII secolo e i resti de e fortifiçoin.
[Càngia] Ö Çentru Stôicu
U Çentru Stôicu presenta - oggi in-scia Aurelia, un tempo direttamente in-scia spiaxa in-sciu mà - cun un frunte porticóü. Questo l'ea originariamente u çentru marinaïu, ä stessa manëa in cui ù porticóü de Sottúripa lo era pë Zena.
[Càngia] Geixe
- A geixa de San Paragorio, costrüia in-scia n'âträ paleocristiann-a.
- A Cattedrâ de San Pietru. Eretta int'o XIII secolo a l'è stæta successivamente rimaneggiâ int'o XVII secolo.
- A geixa dö San Michele Arcangelo.
- A geixa de Santa Margaíta.
[Càngia] Palaçi
- Palaço du Comüne dö XIV-XV secolo.
- Túre e Porta Papone dö XIII-XIV secolo.
- Túre de i Quattro Canti.
[Càngia] Econumia
Nöi a çe basa in-scia pesca e agricoltùa. L'attività agricola a çe basa soprattutto in-scia produçoin de vin e d'olio d'oliva.
[Càngia] Comunicaçioin
[Càngia] Autostrade
A l'è vïxinn-a a Spotorno e a O Finâ in provinsa de Sann-a. A gà de frasiün: Tosse e Vöze. A lè situà lungu l'Aurelia e a ghe a staçiun Spotor-Nöi in ta linea Ventimiggia-Zena e a autostrada A10 a Spotorno.
[Càngia] Ferrùvia
Ä staçiun ferruviaria ciù vixinn-a a l'è quella de Spotorno in-scia linea ferruviaria Ventimiggia – Zena int'u tratto locale che u l'è situóü tra Ventimiglia e Sann-a.
[Càngia] Amministraçoin
Scindico: Ambrogio Repetto (Lista Çivica) dal 14/06/2004
Çentralìn del comune: 019 748903
Email del comune: tributi@comunedinoli.it


text:
Lêze
[Càngia] Lêze
Lucalitae a-a periferia de Sann-a cumpreisa tra a riva drîta d'u Rian San Cristofuru a est, e a Madónna d'u Munte e a Crûxetta (doppu quellu che inchö u l'è ciassä Amburgo ) a ovest; indrentu, ben sutta a u " Vallùn ", scinn'a-a Valcada e a u Polu Nord.
[Càngia] Munümenti e ätru
A Lêze se trövan:
- inn-a Parrichiâle dedicä a Sant'Ambrogiu, cun omónimu âtóiu e cunventu, insc'e ciassa Don Nicolò Aragnu
- diverse ville e palassotti padrunäli rüsteghi d'i nobili savuneizi e zeneisi (Dóia e ätri)
- in interessante patrimoniu de cröze
- u punte quattruçentescu insc'a-a fuxe du rian
- insc'a-a cullinn-a de Valcada, a cà de Dumenegu Culumbu.
- inn-a gexia dedicä a San Cristofuru
- in ta omonnima crosa o ghe l'oratoiu de S.Ambrogiu
[Càngia] Strûtüe muderne
- U stadiu Valerio Bacigalupo d'u Savona Calcio, - A piscinn-a de l'Amatui Nöu Sann-a - A sede savuneize de l'Üniversitae d'i stüddi de Zena in te l'ex sede d'a caserma Bligny
[Càngia] Lucalitae e tupónimi antighi de Lêze
- L'amassu
- U Belvedere
- A Canaiella
- Ciassa Dóia (ciassa nu inteisu in sensu mudernu)
- Costacavalli
- A Crûxetta
- U Cullettu Sutta au Munte
- E Ferrée
- Natarella
- A Nunsiä de Lêze
- U Pólu Nord de Lêze
- A Priagrossa
- A Rócca (antiga de Castagneto Regis)
- San Cristofuru de Lêze
- San Pê San Pô de Lêze
- Sant'Anastasia de Lêze
- A Stra'
- Valcada
- A Vignetta


text:
San Loenso (personna)
San Loenso, (San Lorenço primma do XIX sec., in Latin Laurentius) o fu un diacono da gexa romann-a, nasciüo in Spagna (3° secolo). Segundo a tradizion o l' è stæto martirizzou brüxandolo in sce 'na grixella in te l'anno 258, perchè o s'ea refûou de consegnâ ae autoritæ e palanche da comûnitæ crestiann-a. O l' è stæto assoterrou fêua de mûagge de Romma in scia via Tiburtinn-a, dove òua se trêuva a baxilica a lê dedicâ, vixìn a l'attuale çimiteio du Verano. O se çelebra o 10 d'Agosto. In ta stöia de l'arte, o vegne rappresentou vestìo da diacono e o porta in màn a grixella scimbolo du sêu supplissio. Sovente o tegne in te màn anche a croxe, a borsa, e un libbro con a scrita Dispersit, dedit pauperibus. Zena a l’ha dedicou a San Loenso a sêu cattedrale.


text:
Mandolin
O mandolin o l'è 'n strûmento mûxicâ molto antigo d'origgine sconosciûa.
O l'appartegne aa famiggia di strûmenti a corde e grassie aa sêu particolâ cassa armonega o g'ha 'n sôn melodioso e penetrante c'o ghe fa diventâ ûnico into sêu gennere.
O sêu primmo anteçedente o l'è l' oud (ùd) arabo, do quæ s'ha notissie scin da eppoche pre-romann-e.
Scimile aa mandola, da quæ o sajéiva 'na variante, o l'ha trovòu spassio inte l'antigo Impeo Roman, o s'è svilûppòu into Çinqueçento e o l'è ancon dêuviòu soviatûtto in Italia, essendo ciû diffûso a Roma e inta zona de Nappoli.
O mandolin clascico, dïto mandolin roman, o g'ha quattro corde doggie omoffone, sajéiva a dî che ogni cobbia a vegne accordâa co-a mæxima nota inta mæxima ottava.
Gh'é ascì di âtre verscioin: o mandolin zeneise baròcco, o milaneise (ciû antigo, con çinque oppûre sei corde doggie), o napolitan, o cataneise, o bandolim, o banjo-mandolin e o mandolin F-Style dêuviòu inta mûxica bluegrass.


text:
Mendoza (Argentinn-a)
A çittæ de Mendoza a l'è a capitâ da provinsa argentinn-a do mæximo nomme, c'a s'attrêuva inte l'òvest do Pàize, vexin a-o confin con Cile attraverso e Andes.
Insemme a-a sêu area periferica a fôrma o quarto çentro ûrban de l'Argentinn-a pe popolassiôn, con 110.993 abitanti (2001).
A base da çittæ attuâle a l'è nâta da 'n nêuvo ordinamento fæto in 1863, dòpo o teremòto de 1861 (c'o l'ha amassòu 10.000 d'i sêu 18.000 çitadin)
L'attivitæ econommica a l'è collegä a l'indûstria do vin (famoso prodotto da region), a quella d'i alimenti e a-o raffinamento de petròllio. A l'è ascì 'n çentro ûniversitäjo e tûristego.
Da 'sta çittæ o se pêu vixitâ o Parco provinsiâ Aconcagua, dove gh'è o monte ciû ærto do mondo fêua d'Asia, e molte âtre attrasioîn natûrâli.


text:
Raggi gamma
I Raggi gamma sun una radiazion ionizzante, intendendo con questo termine a capaçitæ de ionizzä a materia, in mainea segge diretta che indiretta.
[Càngia] Origine
Vegnen emissi da un nucleo atomico in seguito a un riaggiüstamento do sö contegnüo energetico. Questo riaggiüstamento o consciste in to passaggio da un stato eççitou ad un stato ciù stabile (de menô energia).
[Càngia] Massa e carega elettrica
A radiaçion gamma a l'è composta da quanti do campo elettromagnetico. Se tratta de una radiazion priva de massa e de carega elettrica, a differenza di Raggi alfa e di Raggi beta. Questa caratteristica a l'ha comme conseguensa una maggiore capaçitæ de peneträ in ti materiali, sensa arrestase in te un spessô limitou. De conseguenza l'irradiamento gamma o l'è o ciù pericoloso pe i organismi viventi: o l'è ciù diffiçile da schermä e o razzunze anche i organi ciù profondi, zà con energie basse.
[Càngia] Energia
L'energia di raggi gamma a dipende dall'isotopo emittente. Dunca da a conformaçion do spettro de energia ottegnüo l'è poscibile identificä quæ radioisotopo o l'ha generou i raggi.


text:
Sanremu
Sanremu u l'è un comüne de 57.120 abitanti,situóu int'a Rivéa de Punente.
[Càngia] Geògrafia
Inta Provinsa de Imperia,ca l'è distante sulu carche chilometru.
[Càngia] Stoia
[Càngia] Pòsti de interese
Sanremu a l'è diita "u paise de sciure" e a l'è famusa pè u Festival da canzun italiana cu l'è tuti gli anni a fevrà. i furestieri chi ven in villeggiatura a Sanremu i pon ammirà e so bellesse visitandu u Casinò, a geixa rusa urtudosa, u teatru Ariston dovu i fan u Festival, a geixa de San Scì, a Pigna o Scarpetta ca l'è a città veja du paise e ca l'è duminà da u Santuario da Madona da Costa. U se pon viè ancù caiche restu da antica Matutia, a Villa Nobel, a Villa Ormond, u portu antigu e quelu novu (Portu Sule) e a nu se pò scurdà a regina du paise: a so beliscima marina ca ne fa in favulusu postu de villeggiattura.


text:
Tanzania
Nomme offiçia: Jamhuri ya Muungano wa Tanzania, stato de l'Africa çentro orientâ formô da union de Sansibar e Tanganicc-a in t-o 1964, a soa capitâ a l'è Dòdòma. A çittæ ciü importante a resta però l'ex capitale, Dar es Salaam.
[Càngia] Dimensciuin
945.040 chilometri quadrati.
[Càngia] Confin
A nord: Uganda,Lago Nyanza (ex Vittoria),Kenya; A est: Oçeano Indian; A sud: Mozambico; A ovest: Ruanda,Burundi,Lago Tanganica, Lago Nyassa (ex Malawi).
[Càngia] Lengua
Swahili, Ingleise, ciü i dialetti indigeni.
[Càngia] Monea
Scellin tanzaniano
[Càngia] Ordinamento
Repübblica prescidensiale. O mandou do prescidente o düa çinque anni e o pö esse renövou solo unna votta.
[Càngia] Economia
Risorse forestali: cedro,ebano, canna de bambù; Agricoltüa: caffè,tè,coton,sisal,tabacco,anacardo,canna da süccou,piretro,cioi de garöfano,cocco,bananne,ricin,cacao; Allevamento: bovin,crave,pegue,volatili; Pesca: 340.000 tunnei de pescio (dato do 1988); Risorse minerarie: stagno,mica,carbon,fosfati,prie preziôse; Indüstria: süccou, papë,fertilizzanti,ciümento,raffinerie petrolifere,bïra,sigarette,savonificci. Pe quante autosufficiente in te a produzion de alimenti, a Tanzania a l'aresta ün di paixi ciü poviei ao mondo.


text:
Discûscion:Zena
Aggiæ paçiensa, ma s'æi da fâ a Wikipedia in zeneise, no porriesci scrive in zeneise vëo? quello che deuviæ o fa rïe, a-o zeneise o no se gh'assemeggia manco e o pâ tutta unn'ätra cösa. Se voei scrive e parlâ o zeneise, ammiæ un pittin d'impréndilo avanti de mette in gïo de belinate
Ti ghe raxon ma ti aviesci dovuo mettighe o to nomme e survatutto a data. Mi ho insò in te questi giurni a daghe na passadda, senza offeisa pe nisciun se intende. Faiò mi ascì quello che posso e se me fae de correzioin ve diggo grassie. A proposito chi in ti ciaeti no ghe no cuè de mette i assenti appropriae, tanto se capimmo o meximo. Bonn-a seiann-a a tutti. Superzen 18 de Marzo do 2008.


text:
Solenoide
Solenoide l'è o nomme che se da a unna bobinna fæta con un condüttô ingögeito a elica, avente un passo costante molto piccin. All' interno de questa elica se tröva un solido a seçion costante. Quande unna corrente elettrica a percôre o condüttô se genera in to solido un campo magnetico. E linee de forsa do campo magnetico se svilüppan parallelamente all' asse do solenoide, a condiçion che e spire dell' avvolgimento do condüttô seggen in nümero elevou e che in rapporto ä lunghessa, a seçion trasversa a segge abbastansa piccinna. Se l' asse do solenoide o l' è rettilineo, o campo magnetico ao sö interno o l' è squæxi tütto uniforme, ecceçion fæta pe e vixinanse de facce terminali.
[Càngia] Intensitæ do campo magnetico
L'intensitæ do campo magnetico a l' è dæta, in amperspire/m, dall' esprescion: H = Ni / l dove:
- N o l' è o nümero totale de spire;
- l a l' è a lunghessa in metri do solenoide;
- i a l' è a corrente (in ampère) che a percôre o condüttô.
[Càngia] Applicaçioin
I solenoidi se dövien in vari campi dell' indüstria: strümenti de mezüa, bobinne de elettromagneti, avvolgimenti de trasformatoi, eccetera.